cyanic-selkie/wikianc huggingface dataset:
ତାରିଣୀ ଚରଣ ପାତ୍ର
ରଚନାବଳୀ
ସଙ୍ଗୀତଜ୍ଞ ହେବା ସଙ୍ଗେ ସଙ୍ଗେ ସେ ଅତି ଉଚ୍ଚକୋଟିର କବି ମଧ୍ୟ ଥିଲେ । କବିସୂର୍ଯ୍ୟ ବଳଦେବ ରଥ ଙ୍କ ଚମ୍ପୂ ର ପ୍ରଥମ ସ୍ୱରଲିପି କରିବାରେ ସେ ଅଗ୍ରଣୀ ଥିଲେ । ଏକାଧିକ କଳା ଓ ଜ୍ଞାନରେ ଅସାଧାରଣ ଦକ୍ଷତା ଯୋଗୁଁ ସେ 'ଅଷ୍ଟାବଧାନୀ ଗୁରୁ' ଭାବେ ପରିଚିତ ଥିଲେ । ଓଡ଼ିଶୀ ସଙ୍ଗୀତର ଶାସ୍ତ୍ରୀୟତା, ରାଗ ଆଲୋଚନା, ସ୍ୱରଲିପି ଆଦି ବିଷୟକ ଅନେକ ପୁସ୍ତକ ଲେଖିଛନ୍ତି । ପ୍ରଥମ ବର୍ଷରୁ ଷଷ୍ଠ ବର୍ଷ ଯାଏଁ 'ଆମ ସଙ୍ଗୀତ ଶିକ୍ଷା' ନାମରେ ଓଡ଼ିଶୀ ସଙ୍ଗୀତ ପାଇଁ ପାଠ୍ୟକ୍ରମ ମଧ୍ୟ ରଚନା କରିଛନ୍ତି । ତାଙ୍କ ରଚିତ ବହିର ତାଲିକା:
ନାଟକ
ବାଲ୍ୟଜୀବନରେ ନିଜ ବନ୍ଧୁମାନଙ୍କ ସହାୟତାରେ ସେ ଅନେକ ନାଟକ ମଞ୍ଚସ୍ଥ କରାଉଥିଲେ । ସେ ନିଜେ ଏକ ନାଟକଦଳ ଗଠନ କରାଇଥିଲେ ଓ ନିଜେ ମଧ୍ୟ 'ପାଦୁକା ପଟ୍ଟାଭିଷେକ' ନାମର ଏକ ନାଟକ ରଚନା କରିଥିଲେ । ପରେ ଧରାକୋଟ ରାଜା ଏବଂ ଅନ୍ୟମାନଙ୍କ ସାହାଯ୍ୟରେ ସେ କିଶୋରଚନ୍ଦ୍ର ନାଟ୍ୟସଙ୍ଘ ପ୍ରତିଷ୍ଠା କରିଥିଲେ ।
ଆଧାର
ଶ୍ରେଣୀ:୧୯୦୧ ଜନ୍ମ ଶ୍ରେଣୀ:୧୯୭୯ ମୃତ୍ୟୁ ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ ଶ୍ରେଣୀ:ଓଡ଼ିଶାର ଗାୟକ ଶ୍ରେଣୀ:ଓଡ଼ିଆ ଗାୟକ
ନେତାଜୀ ଇଣ୍ଡୋର ଷ୍ଟାଡିୟମ
ନେତାଜୀ ଇଣ୍ଡୋର ଷ୍ଟାଡିୟମ, ଭାରତୀୟ ରାଜ୍ୟ ପଶ୍ଚିମ ବଙ୍ଗର କଲିକତା ସହରର ଏକ ଇନ ଡୋର ଖେଳ ପ୍ରାନ୍ତର ।ଏଠାରେ 12,000 ଲୋକ ବସିପାରନ୍ତି । ଏହା ଏଡେନ ଗାର୍ଡେନ ସନ୍ନିକଟରେ ରହିଛି । ଏଠାରେ ଟେନିସ, କବାଡି , ଇତ୍ୟାଦି ଖେଳ ହେଇଥାଏ । ଏହି ଷ୍ଟାଡିୟମରେ ଖେଳ ବ୍ଯତୀତ ଅନନ୍ୟ କରଜ୍ୟକରମଗୁଡ଼ିକ ହେଇଥାଏ । ସଂସୃତିକ ଉତଶବ, ସଭା ସମିତି ମାନ ମଧ୍ୟ ଏଠାରେ ହେଇଥାଏ । ଜାତୀୟ ଓ ଆନ୍ତର୍ଜାତୀୟ ବାଣିଜ୍ୟ ମେଳା ଏଠାରେ ହୁଏ । ନିର୍ବାଚନ ସମୟରେ ଏଠାରେ ଭୋଟ ଗଣନା କାମ ହେଇଥାଏ ।
ଏହି ଷ୍ଟାଡିୟମ 1975 ମସିହାରେ ପଶ୍ଚିମ ବଙ୍ଗର ମୁଖ୍ୟ ମନ୍ତ୍ରୀ ଶିଦ୍ଧାର୍ଥ ଶଙ୍କର ରାୟଙ୍କଦ୍ୱାରା ଉଦ୍ଘାଟିତ ହେଇଥିଲା । .
ଆଧାର
ଶ୍ରେଣୀ:ଟେନିସ
ଉତ୍ତର ଫାଲ୍‌ଗୁନୀ (ନକ୍ଷତ୍ର)
ହିନ୍ଦୁ ଜ୍ୟୋତିଷ ମତେ ୨୭ଟି ନକ୍ଷତ୍ର ମଧ୍ୟରୁ ଦ୍ୱାଦଶ ନକ୍ଷତ୍ର ହେଉଛି ଉତ୍ତର ଫାଲ୍‌ଗୁନୀ । ରାଶିଚକ୍ର (ଅପମଣ୍ଡଳ)ରେ ସିଂହ ରାଶିରେ ୨୬ଡିଗ୍ରୀ ୪୦ ମିନିଟରୁ କନ୍ୟା ରାଶିରେ ୧୦ ଡିଗ୍ରୀ ଯାଏଁ ବ୍ୟାପ୍ତ ।
ଜ୍ୟୋତିଷୀୟ ପରିଚୟ
ହିନ୍ଦୁ ଜ୍ୟୋତିଷରେ ରାଶିଚକ୍ର (୩୬୦ ଡିଗ୍ରୀ)କୁ କାଳ୍ପନିକ ୨୭ ଭାଗରେ ବିଭକ୍ତ କରାଯାଇଛି । ପ୍ରତ୍ୟେକ ଭାଗ ଅର୍ଥାତ୍‌ ୧୩ ଡିଗ୍ରୀ ୨୦ ମିନିଟ ଅଂଶ ଗୋଟିଏ ଗୋଟିଏ ନକ୍ଷତ୍ର ନାମରେ ନାମିତ । ନକ୍ଷତ୍ରମାନଙ୍କୁ ହିନ୍ଦୁ ଜ୍ୟୋତିଷମାନେ ୨୭ଟି ସ୍ୱତନ୍ତ୍ର ତାରକାପୁଞ୍ଜରେ ବିଭକ୍ତକରି ପ୍ରତ୍ୟେକଙ୍କୁ ଗୋଟିଏ ଲେଖାଁଏ ସ୍ୱତନ୍ତ୍ର ନାମ ଦେଇ ଅଛନ୍ତି । ପୁଣି ପ୍ରତ୍ୟେକ ନକ୍ଷତ୍ରକୁ ଚାରି ପାଦରେ ବିଭକ୍ତ କରାଯାଇଛି । ଚନ୍ଦ୍ରର ଦୈନିକ ଗତି ପ୍ରାୟ ୧୩ ଡିଗ୍ରୀ ୨୦ ମିନିଟ ହୋଇଥିବାରୁ ଏହା ଗୋଟିଏ ଦିନ ଗୋଟିଏ ନକ୍ଷତ୍ରରେ ଅବସ୍ଥାନ କରିଥାଏ ।  ତେଣୁ ବୈଦିକ ଜ୍ୟୋତିଷରେ ନକ୍ଷତ୍ର ସହିତ ଚନ୍ଦ୍ରର ସମ୍ବନ୍ଧ ଅତି ନିବିଡ । ବୈଦିକ ଜ୍ୟୋତିଷ ମତରେ ବ୍ୟକ୍ତିର ଜନ୍ମ ସମୟରେ ଚନ୍ଦ୍ର ଯେଉଁ ନକ୍ଷତ୍ରରେ ଅବସ୍ଥାନ କରୁଥାନ୍ତି, ବ୍ୟକ୍ତିର ସେହି ଜନ୍ମ ନକ୍ଷତ୍ର ହୁଏ ।
ତେବେ ଅଶ୍ୱିନୀଠାରୁ ରେବତୀ ପର୍ଯ୍ୟନ୍ତ ୨୭ ନକ୍ଷତ୍ର ମଧ୍ୟରେ ଚାନ୍ଦ୍ରମାନ ମାସକୁ ବାଣ୍ଟିଲା ବେଳକୁ କିଛି ନିଅଣ୍ଟ ଦେଖାଯିବାରୁ ହିନ୍ଦୁ ଜ୍ୟୋତିଷମାନେ ଅଭିଜିତ ନକ୍ଷତ୍ରକୁ ଅଷ୍ଟାବିଂଶ ନକ୍ଷତ୍ର ରୂପେ ଗଣନା କରିଅଛନ୍ତି ।
ଆଧାର
ଶ୍ରେଣୀ:ଗଣସମ୍ପାଦନା ଅଭିଯାନ ୧୦୦୦୦ରେ ତିଆରି ପ୍ରସଙ୍ଗ ଶ୍ରେଣୀ:ନକ୍ଷତ୍ର
ନିଉ ମାର୍କେଟ , କଲିକତା
ନିଉ ମାର୍କେଟ, ଭାରତୀୟ ରାଜ୍ୟ ପଶ୍ଚିମ ବଙ୍ଗର ରାଜଧାନୀ କଲିକତା ମେଟ୍ରୋ ସହରର ଏକ ବଜାର । ଏହା ଲିଣ୍ଡସେ ଷ୍ଟ୍ରିଟ ଅଞ୍ଚଳରେ ରହିଛି । ଯଦିଓ 'ନିଉ ମାର୍କେଟ ' ଏକ ଅବଦ୍ଧ ବଜାର , ସମଗ୍ର ବଜାରକୁ ଏବେ ନିଉ ମାର୍କେଟ ଭାବରେ ଖୁହା ଯାଇଥାଏ । .
History
ଡାହାଣ|thumb|250x250_ପିକସେଲ|1905 ମସିହାରେ ସାର ଷ୍ଟୁଆର୍ଟ ହଗ ମାର୍କେଟ thumb|250x250_ପିକସେଲ|1945 ମସିହାରେ ନିଉ ମାର୍କେଟ କଲିକତାର ଏକ ଅଞ୍ଚଳକୁ ବ୍ରିଟିଶମାନେ ଦେଲହାଉସୀ ଛକ ନାମରେ ନାମିତ କରିଥିଲେ । ପରେ ଏହା ସହ ଧରମତାଳା, ଚୌରିଙ୍ଗି ଅଞ୍ଚଳ ମଧ୍ୟ ରହିଲା । 1850 ମସିହା ସୁଦ୍ଧା ବ୍ରିଟିଶମାନେ କଲିକତାରେ ବହୁ ସଂଖ୍ୟାରେ ବସବାସ କରୁଥିଲେ । ସେମାନେ ଭାରତୀୟ ସ୍ଥାନୀୟ ଲୋକଙ୍କ ସଙ୍ଗେ ବଜାର କରିବାକୁ ପସନ୍ଦ କରୁ ନଥିଲେ ।ଏହି ଭେଦ ଭାବ ଯୋଗୁଁ କଲିକତା କର୍ପୋରେସନ ବ୍ରିଟିଶ ନାଗରିକମାନଙ୍କ ପାଇଁ ଏକ ସ୍ୱତନ୍ତ୍ର ବଜାର ବସେଇବା ପାଇଁ ନିଷ୍ପତ୍ତି ନେଇଥିଲେ । ଏହା ଫଳରେ 1870 ମସିହାରେ 1.000 ଟଙ୍କା ଅଟାକଳରେ ଏହି ବଜାର ନିର୍ମାଣ ଆରମ୍ଭ ହେଇଥିଲା ।
ଜାନୁଆରୀ 1 ତାରିଖ, 1874ରେ ଏହି ବିଶାଳ ବଜାର ବ୍ରିଟିଶ ମାନଙ୍କ ପାଇଁ ଖୋଲା ହେଲା । ଏଠାରେ ପୁସ୍ତକ ଦୋକାନଠାରୁ ଜୋଟା ଦୋକାନ ଯାଏ ସବୁ ଖୋଲିଥିଲା । ଖୋଲିବାର 28 ବର୍ଷ ପରେ ଏହାକୁ କଲିକତା କର୍ପୋରେସନର ଚେୟାରମ୍ୟାନ ନାମାନୁସାରେ  ଷ୍ଟୁଆର୍ଟ ହଗ ମାର୍କେଟ ନାମ ଦିଆଗଲା ।
ଖାଦ୍ୟ ଦ୍ରବ୍ୟ  ଷ୍ଟୋର
thumb|250x250_ପିକସେଲ|Bandel Cheese, Plain (White) & Brown (Smoked) ପରେ ଏହି ମାର୍କେଟରେ ଅନେକ ନାମୀ କମ୍ପାନୀର ଖାଦ୍ୟ ଦ୍ରବ୍ୟର ଦୋକାନ ସବୁ ଖୋଲିଥିଲା । ସେ ମଧ୍ୟରୁ 1902ରେ ପ୍ରତିଷ୍ଠିତ ନହୌମ ଆଣ୍ଡ ସନ ଅନ୍ୟତମ ।
ବିଲିୟାରି ଆଟ୍ରେସିଆ
ବିଲିୟାରି ଆଟ୍ରେସିଆ ରୋଗରେ ଯକୃତ ଭିତରେ ତଥା ବାହାରେ ଥିବା ପିତ୍ତନଳୀ  ବା ବାଇଲ ଡକ୍ଟଗୁଡ଼ିକ ଜୀର୍ଣ୍ଣ ହୋଇଯାଏ |  ଜୀବନର ପ୍ରଥମ କିଛି ମାସର ଲକ୍ଷଣ ଆରମ୍ଭରେ ସାଧାରଣତଃ ହଳଦିଆ ଚର୍ମ, ଧୂସର ରଙ୍ଗର ମଳ ଏବଂ ଯକୃତ ବୃଦ୍ଧି ସହିତ  ହୋଇଥାଏ | ପୁଷ୍ଟିହୀନତା, ସିରୋସିସ୍ ଏବଂ ଯକୃତ ବିଫଳତା ଆଦି ପ୍ରତିକ୍ରିୟା ହୋଇପାରେ |
ଏହାର କାରଣ ବାରମ୍ବାର ଜଣା ପଡିନାହିଁ | ବେଳେବେଳେ ଏହା ଅନ୍ୟାନ୍ୟ ଜନ୍ମ ଦୋଷ ସହିତ ଥାଇପାରେ, ଯାହା ଭ୍ରୁଣୀୟ ବିଲିୟାରି ଆଟ୍ରେସିଆ (embryonic biliary atresia) ଭାବରେ ଜଣାଶୁଣା | ଅନ୍ତର୍ନିହିତ ପ୍ରଣାଳୀରେ ପିତ୍ତ ନଳୀଗୁଡ଼ିକର ପ୍ରଦାହ ହୋଇଥାଏ । ରକ୍ତ ପରୀକ୍ଷା ଏବଂ ଡାକ୍ତରୀ ଇମେଜିଙ୍ଗ କରି ରୋଗ ସନ୍ଦେହ କରାଯାଏ ଓ ଯକୃତ ବାୟୋପ୍ସି ବା କୋଲାଞ୍ଜିଓଗ୍ରାଫି ଉପରେ ଆଧାର କରି ରୋଗ ନିଧାର୍ଯ୍ୟ କରାଯାଇପାରେ।
ଏହାର ଏକମାତ୍ର ପ୍ରଭାବଶାଳୀ ଚିକିତ୍ସା ହେଉଛି ଅସ୍ତ୍ରୋପଚାର | ଦୁଇ ବିକଳ୍ପ ଅଛି ଯଥା: କାସାଇ ପ୍ରଣାଳୀ କିମ୍ବା ଯକୃତ ପ୍ରତିରୋପଣ | ଅସ୍ତ୍ରୋପଚାର ବିନା ୩ ବର୍ଷରୁ ଅଧିକ ବଞ୍ଚିବା ହାର ୧୦%ରୁ କମ୍ ଅଟେ | ଅସ୍ତ୍ରୋପଚାର ସତ୍ତ୍ୱେ ବ୍ୟକ୍ତିର ନିଜସ୍ୱ ଯକୃତ ସହିତ ଦୀର୍ଘକାଳ ବଞ୍ଚିବା ସମୟ ପ୍ରାୟ ୨୫% ଅଟେ |
ୟୁରୋପ ଏବଂ ଉତ୍ତର ଆମେରିକାରେ ପ୍ରାୟ ୧୫,୦୦୦ ନବଜାତ ଶିଶୁମାନଙ୍କ ମଧ୍ୟରୁ ଜଣକର ବିଲିୟାରି ଆଟ୍ରେସିଆ ହୁଏ | ଏସିଆରେ ଏହା ଏକ ସାଧାରଣ ରୋଗ ଓ ତାଇୱାନରେ ପ୍ରାୟ ୨,୭୦୦ ଲୋକରେ ଜଣେ ପ୍ରଭାବିତ ହେବା ଦେଖାଯାଏ। ୧୮୧୭ ମସିହାରେ ଜନ ବର୍ଣ୍ଣ ଏହି ରୋଗ ବିଷୟରେ ପ୍ରଥମେ ବର୍ଣ୍ଣନା କରିଥିଲେ | ସାମ୍ପ୍ରତିକ ଅସ୍ତ୍ରୋପଚାର ଚିକିତ୍ସା ବିଧି ୧୯୫୦ ଦଶକରେ ରୁଜୁ ହୋଇଥିଲା |
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ଗାୟତ୍ରୀ ଶଙ୍କରନ
ଗାୟତ୍ରୀ ଶଙ୍କରନ (ଇଂରାଜୀ ଭାଷାରେ Dr. Gayatri Sankaran) ଜଣେ ପ୍ରକୃତିଦତ୍ତ ଦୃଷ୍ଟିହୀନ ଭାରତୀୟ ସଙ୍ଗୀତଜ୍ଞ, ଭାୟୋଲିନ ବାଦକ ଓ ଗାୟିକା । ସେ କର୍ଣ୍ଣାଟକ (Carnatic) ସଙ୍ଗୀତ ଓ ଗୀତ ପରିବେଷଣ କରୁଥିଲେ । ତାମିଲନାଡ଼ୁ ସରକାରର ଆର୍ଟ ଓ କଲଚର ଡିପାର୍ଟମେଣ୍ଟ (Government of Tamil Nadu) ତରଫରୁ ତାଙ୍କୁ କଲାଇମମନି Kalaimamani ପୁରସ୍କାର ଦିଆଯାଇଥିଲା । ସଙ୍ଗୀତକୁ ତାଙ୍କର ଅବଦାନ ନିମନ୍ତେ ଭାରତ ସରକାର ତାଙ୍କୁ ସନ ୨୦୦୬ରେ ପଦ୍ମଶ୍ରୀ ପୁରସ୍କାରରେ ସମ୍ମାନିତ କରିଥିଲେ । ଏହି ପୁରସ୍କାର ପାଇବାରେ ସେ ପ୍ରଥମ ଦୃଷ୍ଟିଶକ୍ତିହୀନ ମହିଳା ।
ଜୀବନୀ
ଡ: ଗାୟତ୍ରୀ ଶଙ୍କରନ ଜଣେ କର୍ଣ୍ଣାଟକ ଗାୟିକା, ଭାୟୋଲିନ ବାଦିକା ଓ ବୀଣା ବ୍ୟାଖ୍ୟାକାର ଅଟନ୍ତି । ଆନ୍ଧ୍ର ପ୍ରଦେଶର ସମଲକୋଟରେ ଜନ୍ମ ଗ୍ରହଣ କରି ଦୀର୍ଘ କାଳ ପାଇଁ ଚେନଇର ତିରୁବନମିୟୁର ଯାଇଥିଲେ । ସେଠାରେ ୩ ବର୍ଷ ବୟସରୁ ସେ ତାଙ୍କ ମାତା ସୁବ୍ବୁଲକ୍ଷ୍ମୀ ଗୁରୁନାଥନ ଓ ପରେ ଅଲ୍ଲମରାଜୁ ସୋମେସ୍ୱର ରାଓଙ୍କଠାରୁ ସଙ୍ଗୀତ ଶିକ୍ଷା ଲାଭ କରିଥିଲେ । ସେଠାରୁ ଯାଇ ସେ ରୁକ୍ମିଣୀ ଦେବୀ ଅରୁଣ୍ଡେଲଙ୍କ (Rukmini Devi Arundale) କଳାକ୍ଷେତ୍ର (Kalakshetra) ଅନୁଷ୍ଠାନରେ ସଙ୍ଗୀତ ଶିକ୍ଷା କରୁଥିବା ବେଳେ ଗାୟତ୍ରୀଙ୍କ ପ୍ରତିଭା ଦେଖି ଅରୁଣ୍ଡେଲ ପ୍ରଭାବିତ ହୋଇଥିଲେ । ସେଠରେ ସେ ପୁଦୋକ୍କୋଡୁ କୃଷ୍ଣମୂର୍ତ୍ତୀ ଓ ବୈରମଙ୍ଗଳମ ଏସ ଲକ୍ଷ୍ମୀନାରାୟଣଙ୍କଠାରୁ ଶିକ୍ଷା ଲାଭ କରି ଗାୟନ ଓ ଭାୟୋଲିନ ବାଦନରେ ଡିପ୍ଲୋମା ଓ ପୋଷ୍ଟ ଗ୍ରାଜୁଏଟ ଡିପ୍ଲୋମା ହାସଲ କରିଥିଲେ । ପକ୍କଲ ରାମଦୋସଙ୍କଠାରୁ ସେ ଭାୟୋଲିନ ବାଦନ ଶିଖିଥିଲେ । ପରେ ସେ ଲାଲଗୁଡ଼ି ଜୟରମନ ବିଖ୍ୟାତ (Lalgudi Jayaraman) ଓ କେଜେ ୟେସୁଦାସଙ୍କଠାରୁ (K. J. Yesudas) ମଧ୍ୟ ଶିକ୍ଷା ଲାଭ କରିଥିଲେ । ସେ ଭାୟୋଲିନ ସ‌ହବାଦିକା ଭାବରେ ପ୍ରଦର୍ଶନ ଆରମ୍ଭ କରିଥିଲେ । ଅଲ ଇଣ୍ଡିଆ ରେଡିଓର (All India Radio) ସ୍ଟାଫ କଳାକାର ପଦବୀରେ ଯୋଗଦାନ କରି ସନ ୧୯୮୮ରେ ପେଷା ଆରମ୍ଭ କରି କର୍ଣ୍ଣାଟକ ସଙ୍ଗୀତରେ ଟପ ଗ୍ରେଡ କଳାକାର ଓ ଲଘୁ ସଙ୍ଗୀତ ତ‌ଥା ଭାୟୋଲିନ ବାଦନରେ ବି ହାଇ ଗ୍ରେଡ ହାସଲ କରିଥିଲେ । 'ସ୍ଟାଇଲିସ୍ଟିକ ଆନାଲିସିସ ଅଫ କଲିଦାଇକୁରିଛି ବେଦାନ୍ତ ଭଗବତର' ନାମକ ଏକ ଥେସିସ ଲେଖି ମାଡ୍ରାସ ବିଶ୍ୱବିଦ୍ୟାଳୟରୁ (University of Madras) ସେ ପିଏଚଡି ଡକ୍ଟରାଲ ଡିଗ୍ରୀ ପାଇଥିଲେ । ସେ ଅନେକ ଛାତ୍ରଛାତ୍ରୀଙ୍କୁ ସ୍ୱଂୟ ବା ଅନଲାଇନ ମାଧ୍ୟମରେ ତାଙ୍କ ତିରୁବନମିୟୁର (Tiruvanmiyur) ଘରୁ କର୍ଣ୍ଣାଟକ ସଙ୍ଗୀତ ଶିକ୍ଷା ଦେଉଥିଲେ ।  ସେ ବ୍ରେଲ ପଦ୍ଧତିରେ ସଙ୍ଗୀତ ନୋଟେସନ ବିକଷିତ କରିଥିବା ଜଣାଯାଏ । ଭାରତ ଓ ବିଦେଶରେ ଅନେକ ସ୍ଥାନରେ ସେ ସଙ୍ଗୀତ ପ୍ରଦର୍ଶନ କରିଥିଲେ । ଭାରତ ମିନିଷ୍ଟ୍ରି ଅଫ କଲଚର (Ministry of Culture) ଦକ୍ଷିଣ ଜୋନ ପ୍ରୋଗ୍ରାମ କମିଟିର ଜଣେ ସଭ୍ୟ ଓ ମିନିଷ୍ଟ୍ରି ଅଫ ସୋସିଆଲ ଜଷ୍ଟିସ ଓ ଏମ୍ପାୱାରମେଣ୍ଟ (Ministry of Social Justice and Empowerment ଅଧୀନରେ ପୁରସ୍କାର ବିତରଣ କମିଟିର ସଭ୍ୟ ହେବାର ଗୌରବ ଲାଭ କରିଥିଲେ ।
ଭାରତୀୟ କାଉନସିଲ ଫର କଲଚରାଲ ରିଲେସନ ପାନେଲର କଳକାର ଥିଲେ ଓ ଅନେକ ପୁରସ୍କାର ଯିତିବାର ଗୌରବ ପାଇଥିଲେ ଯେପରିକି ମିନିଷ୍ଟ୍ରି ଅଫ ସୋସିଆଲ ଜଷ୍ଟିସ ଆଣ୍ଡ ଏମ୍ପାୱାରମେଣ୍ଟରୁ (Ministry of Social Justice and Empowerment Government of India) "ରୋଲ ମଡେଲ ଜାତୀୟ ପୁରସ୍କାର", ସୁର ସିଙ୍ଗର ସମସାଥ, ମୁମ୍ବାଇରୁ ସୁରମଣୀ ପୁରସ୍କାର, ଦକ୍ଷିଣ ଚେନଇରୁ ଲାୟୋନେସ କ୍ଲବର ସ୍ପେସିଆଲ ଇସାଇ ଚୁଦର, କୃଷ୍ଣ ଗଣସଭାରୁ ସ୍ପେସିଆଲ ପଲ୍ଲବୀ ସିଙ୍ଗର, ମାର୍ଗାଥମ ଚନ୍ଦ୍ରଶେଖର ଟ୍ରଷ୍ଟରୁ ବେଷ୍ଟ ଟିଚର ପୁରସ୍କାର, କାନାଡ଼ା ହିନ୍ଦୁ କଲଚରାଲ କାଉନସିଲରୁ ଗନ କୁୟିଲ ଓ ମାଡ୍ରାସ ରୋଟାରୀ କ୍ଲବର ପ୍ରଫେସନାଲ ଏକସେଲ୍ଲେନ୍ସ ପୁରସ୍କାର ପାଇଥିଲେ । ତିନି ଥର ଭାରତୀୟ ସୁକ୍ଷ୍ମ କଳା ସୋସାଇଟି ପୁରସ୍କାର, ପୃଥିବୀ ତେଲୁଗୁ ଫେଡେରେସନ ପୁରସ୍କାର, ପଦ୍ମ ସାଧନା, ଆସେଣ୍ଡାସ ଏକସେଲେନ୍ସ ପୁରସ୍କାର ଓ ରାଜୀବ ଗାନ୍ଧୀ ନ୍ୟାସନାଲ ଇନଷ୍ଟିଚ୍ୟୁଟ ଅଫ ୟୁଥ ଡେଭଲପମେଣ୍ଟର ସ୍ୱର ତନଙ୍ଗିଣୀ ପୁରସ୍କାର ମଧ୍ୟ ପାଇଥିଲେ । ସନ ୨୦୦୬ରେ ଭାରତ ସରକାର ତାଙ୍କୁ ପ୍ରଥମ ଦୃଷ୍ଟିହୀନ ମହିଳା ଭାବରେ ପଦ୍ମଶ୍ରୀ ସମ୍ମାନ ଦେଇଥିଲେ । ସନ ୨୦୧୧ରେ ତାମିଲ ନାଡ଼ୁ ସରକାର ତାଙ୍କୁ କଲାଇମମନି ପୁରସ୍କାର (Kalaimamani Award) ଦେଇଥିଲେ ।
ଆଧାର
ଶ୍ରେଣୀ:ଗାୟକ ଶ୍ରେଣୀ:ପଦ୍ମଶ୍ରୀ ସମ୍ମାନିତ
ବଡ଼ଛତା ମଠ
ବଡ଼଼ଛତା ମଠ ଓଡ଼ିଶାର ପୁରୀରେ ସିଂହଦ୍ୱାର ନିକଟରେ ଥିବା ଏକ ମଠ । ଏହା ପୁରୀରେ ଥିବା ସବୁଠାରୁ ପୁରୁଣା ମଠମାନଙ୍କ ମଧ୍ୟରେ ଅନ୍ୟତମ ।
ରିତିନୀତି
ଶ୍ରୀକ୍ଷେତ୍ରରେ ଥିବା ମଠଗୁଡିକ ଜଗନ୍ନାଥ ସଂସ୍କୃତି ତଥା ଶ୍ରୀମନ୍ଦିର ନୀତି ସହ ଅଙ୍ଗାଙ୍ଗୀ ଭାବେ ଜଡ଼ିତ । ବଡ଼଼ଛତା ମଠ ରାମାନନ୍ଦୀ ସଂପ୍ରଦାୟ ସହ ଜଡ଼ିତ ।  ପରମ୍ପରା ଅନୁସାରେ ବଡ଼଼ଛତା ମଠର ବାବାଜୀମାନେ ପ୍ରତିଦିନ ସକାଳେ ସିଂହଦ୍ୱାର ଖୋଲାଯିବା ବେଳେ ଜୟ ବିଜୟ ଦ୍ୱାରରେ, ମଙ୍ଗଳ ଆରତୀ, ବାଳଧୂପ ଏବଂ ବଡ଼ସିଂହାର ପହୁଡ଼ ବେଳେ ସଙ୍କୀର୍ତ୍ତନ କରନ୍ତି । ଗୁଣ୍ଡିଚା ମନ୍ଦିରରେ ମଧ୍ୟ ଏହିଭଳି ସଙ୍କୀର୍ତ୍ତନ ସେବା କରନ୍ତି । ଏତଦ୍‌ବ୍ୟତୀତ ମଠ ତରଫରୁ ଚନ୍ଦନ ଯାତ୍ରା ଓ ଦୋଳ ଯାତ୍ରା ବେଳେ ମଧ୍ୟ ସଙ୍କୀର୍ତ୍ତନ ସେବା ସହ ଠାକୁରଙ୍କ ପଦ୍ମ ବେଶ ବେଳେ ଆବଶ୍ୟକୀୟ ସାମଗ୍ରୀ ମଠ ତରଫରୁ ଯୋଗାଇଦିଆଯାଇଥାଏ । ତଥ୍ୟ ଅନୁଯାୟୀ ୧୮୦୫ ଖ୍ରୀଷ୍ଟାବ୍ଦ ବେଳକୁ ବଡ଼଼ଛତା ମଠର ଅସ୍ତିତ୍ୱ ନ ଥିଲା ।
ଏହି ମଠର ଅବସ୍ଥିତି ସିଂହଦ୍ୱାର ପ୍ରତି ବିପଦପୂର୍ଣ୍ଣ ମନେକରି ସ୍ଥାନୀୟ ପ୍ରଶାସନ ଏହାର ଉଚ୍ଛେଦ ପାଇଁ ପଦକ୍ଷେପ ନେଇଥିଲେ । ତେବେ ମାନ୍ୟବର ଉଚ୍ଚ ନ୍ୟାୟାଳୟଙ୍କ ରହିତାଦେଶ ଫଳରେ ଏହା କାର୍ଯ୍ୟକାରୀ ହୋଇପାରିନଥିଲା ।
ଅଧିକ ପଠନ
ଶ୍ରେଣୀ:ପୁରୀରେ ଥିବା ମଠ ଶ୍ରେଣୀ:୨୦୧୫ ନବକଳେବର ଗଣସମ୍ପାଦନାରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଟର୍ସାଡେସ ଡି ପଏଣ୍ଟେସ
ବିପଦ କାରଣଗୁଡ଼ିକ ମଧ୍ୟରେ ଜ୍ୟୁଟି ବିସ୍ତାର, କମ୍ ପୋଟାସିୟମ୍, କମ୍ ମ୍ୟାଗ୍ନେସିୟମ୍, କମ୍ କ୍ୟାଲସିୟମ୍, କମ୍ ହୃଦସ୍ପନ୍ଦନ ଏବଂ ହୃଦରୋଗ ଅନ୍ତର୍ଭୁକ୍ତ | ଦୀର୍ଘ କ୍ୟୁଟି (QT)   ଉତ୍ତରାଧିକାର ସୂତ୍ରରେ ଥାଇପାରେ କିମ୍ବା ଆଣ୍ଟିଆରିଦମିକ ଔଷଧ, ଆଣ୍ଟିସାଇକୋଟିକ୍ସ, ଆଣ୍ଟିଏମେଟିକସ, ଆଣ୍ଟିଫଙ୍ଗାଲ କିମ୍ବା ଆଣ୍ଟିବାୟୋଟିକସ ଭଳି ଔଷଧମାନଙ୍କ ଯୋଗୁ ହୋଇପାରେ | କ୍ୟୁଟି ବିସ୍ତାର କରୁଥିବା ଜେନେଟିକ୍ ରୋଗ ମଧ୍ୟରୁ ଜେରଭେଲ ଓ ଲାଙ୍ଗେ-ନିଲସେନ ସିଣ୍ଡ୍ରୋମ ଏବଂ ରୋମାନୋ-ୱାର୍ଡ଼ ସିଣ୍ଡ୍ରୋମ ଅନ୍ତର୍ଭୁକ୍ତ | ଇସିଜି ଚିତ୍ରରେ ପଲିମର୍ଫିକ ଭେଣ୍ଟ୍ରିକୁଲାର ଟାକିକାର୍ଡିଆ ଦେଖାଯାଏ ଯେଉଁଥିରେ ପରିବର୍ତ୍ତନଶୀଳ ଉଚ୍ଚତାର କ୍ୟୁଆରଏସ କମ୍ପ୍ଲେକସ ଦେଖି ରୋଗ  ନିର୍ଣ୍ଣୟ କରାଯାଏ |
ପ୍ରତିଷେଧକ ଭାବରେ ଏଲେକ୍ଟ୍ରୋଲାଇଟ ସଂଶୋଧନ କରିବା ଓ ସୃଷ୍ଟିକାରୀ ଔଷଧଗୁଡିକୁ ଏଡ଼ାଇବା ଆବଶ୍ୟକ ହୁଏ | କୌଣସି ନିର୍ଦ୍ଦିଷ୍ଟ ଚିକିତ୍ସା ବିନା ଅନେକ ରୋଗ ଧାରା ସମାପ୍ତ ହୁଏ | ୨ ଗ୍ରାମ ମାତ୍ରାର ଶିରାଭ୍ୟନ୍ତର ମ୍ୟାଗ୍ନେସିୟମ୍ ଇଞ୍ଜେକସନ ଧୀରେ ଧୀରେ ଦିଆଯାଏ | ଯେଉଁମାନଙ୍କର ନିମ୍ନ ରକ୍ତଚାପ ସ‌‌ହିତ ନାଡ଼ି ଥାଏ ତାଙ୍କୁ ୫୦ରୁ ୧୦୦ଜେର  ଇଲେକ୍ଟ୍ରିକାଲ କାର୍ଡ଼ିଓଭର୍ସନ କରାଯାଏ । ଯଦି  ନାଡ଼ି ଉପସ୍ଥିତ ନଥାଏ ତେବେ ଡିଫିବ୍ରିଲେସନ ସୁପାରିଶ କରାଯାଏ | ହୃଦସ୍ପନ୍ଦନକୁ ତ୍ୱରାନ୍ୱିତ କରିବା ପାଇଁ ଅନ୍ୟ ବିକଳ୍ପଗୁଡ଼ିକ ମଧ୍ୟରେ ଆଇସୋପ୍ରୋଟେନେରୋଲ  କିମ୍ବା ଓଭରଡ୍ରାଇଭ ପେସିଙ୍ଗ ଅନ୍ତର୍ଭୁକ୍ତ ଦିଆଯାଇପାରେ |
ଏହା ଏକ ବିରଳ ରୋଗ ଅଟେ | ୟୁରୋପରେ ଏକ ବର୍ଷରେ ଔଷଧ ହେତୁ ପ୍ରାୟ ଏକ ଲକ୍ଷ ଲୋକଙ୍କ ମଧ୍ୟରୁ ଜଣକର ଟିଡିପି ହୁଏ ବୋଲି ଆକଳନ କରାଯାଇଛି। ୬୫ ବର୍ଷରୁ ଅଧିକ ବୟସରେ ପୁରୁଷଙ୍କ ଅପେକ୍ଷା ମହିଳାମାନେ ଅଧିକ ପ୍ରଭାବିତ ହୁଅନ୍ତି ।  ଫରାସୀ ଚିକିତ୍ସାକ ଫ୍ରାଙ୍କଏସ ଡେସର୍ଟେନ୍ନେ ଏହି ରୋଗ ପ୍ରଥମେ ବର୍ଣ୍ଣନା କରିଥିଲେ ।  ଏହି ଶବ୍ଦଟି ଫରାସୀ ଶବ୍ଦ "ମୋଡ଼ିବା ପଏଣ୍ଟ" (twisting of points)ରୁ ଆସିଛି |
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ସେଫୋକ୍ସିଟିନ
ସେଫୋକ୍ସିଟିନ, ବେପାର ନାମ ମେଫୋକ୍ସିନ, ହେଉଛି ଏକ ଆଣ୍ଟିବାୟୋଟିକ୍, ଯାହା କିଡନୀ ସଂକ୍ରମଣ, ହାଡ଼ ସଂକ୍ରମଣ, ପେଲଭିସ ପ୍ରଦାହ ରୋଗ, ଉଦର ଭିତର ସଂକ୍ରମଣ, ନିମୋନିଆ ଏବଂ ସେପସିସ୍ ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଏକ ଶିରାରେ ଇଞ୍ଜେକ୍ସନ ଆକାରରେ ଧୀରେ ଧୀରେ ଦିଆଯାଏ ।
ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା, ଇଞ୍ଜେକ୍ସନ ସ୍ଥାନରେ ଯନ୍ତ୍ରଣା ଏବଂ ତରଳ ଝାଡ଼ା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ କ୍ଲୋଷ୍ଟ୍ରିଡିଏଡସ୍ ଡିଫାଇସିଲ୍ ସଂକ୍ରମଣ ଏବଂ ଅସ୍ଥି ମଜ୍ଜା ବିଫଳତା ହୋଇପାରେ । ଏହା ଗର୍ଭାବସ୍ଥାରେ କ୍ଷତିକାରକ ବୋଲି ଜଣା ନାହିଁ ଏବଂ ସ୍ତନ୍ୟପାନ କରାଇବା ସମୟରେ ଏହା ବ୍ୟବହାର କରାଯାଇପାରେ । ବୃକ୍)କ ଜନିତ ସମସ୍ୟାରେ କମ୍ ମାତ୍ରାର ଔସଧ ଆବଶ୍ୟକ ହୋଇପାରେ । ଏହା ଏକ ସେଫାମାଇସିନ୍; ଯଦିଓ ଦ୍ୱିତୀୟ ପିଢ଼ୀର ସେଫାଲୋସ୍ପୋରିନ୍ ସହିତ ଗୋଷ୍ଠୀଭୁକ୍ତ ହୁଏ |
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ବିଶ୍ୱ କବିତା ଦିବସ
ବିଶ୍ୱ କବିତା ଦିବସ ପ୍ରତିବର୍ଷ ମାର୍ଚ୍ଚ ୨୧ ତାରିଖରେ ପାଳିତ ହୁଏ । ଏହି ଆନ୍ତରଜାତୀୟ ଉତ୍ସବ ଭାରତରେ ମଧ୍ୟ ବହୁ ସ୍ଥାନରେ ପାଳିତ ହୋଇଥାଏ ।
thumb|୨୦୧୬ ମସିହାରେ ହାଇଦ୍ରାବାଦରେ ବିଶ୍ୱ କବିତା ଦିବସ ପାଳନ
ଉଦ୍ଦେଶ୍ୟ
ୟୁନେସ୍କୋର ଘୋଷଣାନାମା ଅନୁସାରେ ଏହାର ମୂଳ ଉଦ୍ଦେଶ୍ୟ ହେଲା ସାରା ବିଶ୍ୱରେ କବିତା ଲେଖିବା, ପଢ଼ିବା, ପ୍ରକାଶନ କରିବା ଦିଗରେ ପ୍ରୋତ୍ସାହନ ଦେବା ସହ କବିମାନଙ୍କୁ ସମ୍ମାନିତ କରିବା । ଏଥି ସହ କ୍ଷେତ୍ରୀୟ, ରାଷ୍ଟ୍ରୀୟ ତଥା ଅନ୍ତରାଷ୍ଟ୍ରୀୟ ସ୍ତରରେ କବିତା ଆନ୍ଦୋଳନକୁ ମାନ୍ୟତା ଏବଂ ପ୍ରୋତ୍ସାହନ ଦେବା ।
ଇତିହାସ
୧୯୯୯ ମସିହାରେ ୟୁନେସ୍କୋଦ୍ୱାରା ମାର୍ଚ୍ଚ ୨୧ ତାରିଖକୁ ବିଶ୍ୱ କବିତା ଦିବସ ଭାବେ ପାଳନ କରିବା ନିଷ୍ପତ୍ତି ନିଆଯାଇଥିଲା ।
ବାହାର ଆଧାର
ଶ୍ରେଣୀ:ମାର୍ଚ୍ଚ ମାସର ପାଳିତ ଦିବସ
ଛାପ ତିଲକ ସବ ଛିନି
ଛାପ ତିଲକ ସବ ଛିନି ଚତୁର୍ଦ୍ଦଶ ଶତାବ୍ଦୀର ଲୋକପ୍ରିୟ ବ୍ରଜ ଭାଷୀ ଭାରତୀୟ ସୁଫି ସନ୍ଥ ଅମୀର ଖୁସରୋଙ୍କଦ୍ୱାରା ରଚିତ ଓ ସଂଯୋଜିତ ଏକ ଗଜଲ | ଏହାର ରାଗ ଏବଂ ଗୁଢ଼ ଗୀତ ହେତୁ ଏହା ଦକ୍ଷିଣ ଏସିଆରେ କୱାଲି ସମାରୋହମାନଙ୍କରେ ବାରମ୍ବାର ଶୁଣିବା ପାଇଁ ମିଳିଥାଏ | ଏହି ଗୀତ ଅମୀର ଖୁସରୋଙ୍କ ସବୁଠାରୁ ଜଣାଶୁଣା କଲାମ ଭାବରେ ବିବେଚନା କରାଯାଏ । ଏହା ମୂଳତଃ ତାଙ୍କର ଭକ୍ତିର କଳ୍ପନା ଏବଂ ଅନନ୍ତ ସହିତ ମିଳନ ଆନନ୍ଦର ଏକ ଲିଖିତ ସଂସ୍କରଣ | ଏହି କବିତା ଏକ ମହାକାବ୍ୟର ଉଦାହରଣ ଓ ଏଥିରେ ଏକ ଅନ୍ତର୍ନିହିତ ମଧ୍ୟପ୍ରାଚ୍ୟ କଳା ରୂପ ରାଧା ଏବଂ କୃଷ୍ଣଙ୍କ ଭାରତୀୟ ଦର୍ଶନ ସହିତ ସଂଯୁକ୍ତ | ଏହି ରଚନା ପୂର୍ବରୁ ଇସଲାମୀୟ ଗଜଲରେ ଏହି ପ୍ରକାରର ଭକ୍ତିରଚନା କ୍ୱଚିତ ଦେଖାଯାଏ  | ଏହି କବିତା ଅଦ୍ୱେତବାଦୀ କଳା ଉପରେ ହିନ୍ଦୁବାଦର ଉଦାରୀକରଣର ଏକ ଭଲ ଉଦାହରଣ ।
ଏହି କବିତା ରଚନାର ବିଷୟବସ୍ତୁରେ ଥିବା ଦିବ୍ୟର କେବଳ ନଜରର ସମ୍ପୂର୍ଣ୍ଣ ଶକ୍ତି ସୁଫି ଗୁଢ଼ ସାହିତ୍ୟରେ ଏକ କେନ୍ଦ୍ରୀୟ ବିଷୟବସ୍ତୁ |
ଏହି କବିତାକୁ ଅନେକ ଉଲ୍ଲେଖନୀୟ ପାକିସ୍ତାନୀ ଏବଂ ଭାରତୀୟ କୱାଲ କୱାଲି ଶୈଳୀରେ ଗାଇଛନ୍ତି: ଉସ୍ତାଦ ନୁସରତ ଫତେଅଲି ଖାଁ, ନାହିଦ ଅଖତର, ମେହନାଜ ବେଗମ, ଅବିଦା ପରବୀନ, ସାବ୍ରି ବ୍ରଦର୍ସ, ଇକବାଲ ହୁସେନ ଖାନ ବନ୍ଦାନାୱାଜି, ଫରିଦ ଆୟାଜ ଏବଂ ଆବୁ ମହମ୍ମଦ କୱାଲ, ଉସ୍ତାଦ ଜାଫର ହୁସେନ ଖାନ, ଉସ୍ତାଦ ବିଲାୟତ ଖାଁ, ଉସ୍ତାଦ ଶୁଜାତ ଖାଁ, ଜିଲ୍ଲା ଖାଁ, ହାଦିକା କିଆନି, ସ୍ମିତା ବେଲୁର, ଲତା ମଙ୍ଗେଶକର, ଆଶା ଭୋସଲେ, ରହାତ ଫତେ ଅଲି ଖାଁ ଏବଂ କବିତା ସେଠ ।
ଜଣାଶୁଣା ସଂସ୍କୃତିରେ
୧୯୭୮ ବଲିଉଡ଼ ଚଳଚ୍ଚିତ୍ର ମେଁ ତୁଳସୀ ତେରେ ଆଙ୍ଗନ କିରେ ଲତା ମଙ୍ଗେସକର ଏବଂ ଆଶା ଭୋସଲେଙ୍କ ଏହି ଗୀତର ଏକ ସଂସ୍କରଣ ପ୍ରଦର୍ଶିତ ହୋଇଥିଲା | ଆବିଦା ପରବୀନ ଏବଂ ରହାତ ଫତେଅଲି ଖାଁଙ୍କଦ୍ୱାରା ଅନ୍ୟ ଏକ ଲୋକପ୍ରିୟ ସଂସ୍କରଣ ପାକିସ୍ତାନୀ ସଂଗୀତ ଭେରାଇଟି ଶୋ କୋକ ଷ୍ଟୁଡିଓରେ ଦେଖିବାକୁ ମିଳିଥିଲା | ଏହି ଗଜଲ ଅନ୍ତର୍ଭୁକ୍ତ ଅନ୍ୟ ଭାରତୀୟ ଚଳଚ୍ଚିତ୍ରଗୁଡ଼ିକ ମଧ୍ୟରେ ଅନ୍ୟତମସାତ ଉଚାକେ (୨୦୧୬) ଓ ସେଥିରେ ଏହା କୀର୍ତ୍ତି ସଗତିଆ (ବାପି-ଟୁଟୁଲଙ୍କଦ୍ୱାରା ସଂଯୋଜିତ) ବୋଲିଥିଲେ, ଅନ୍‌ପଜଡ୍‌ରେ (୨୦୨୦) ଶିଶିର ଏ ସାମନ୍ତଙ୍କଦ୍ୱାରା ରଚିତ ଓ ସାମନ୍ତ ଏବଂ ସୁନୀଲ କାମତଙ୍କଦ୍ୱାରା ବୋଲାଯାଇଥିଲା | ଏହି ଗୀତ ବର୍ଷ ବର୍ଷ ଧରି ଏହାର ଲୋକପ୍ରିୟତା ବଜାୟ ରଖିଛି ଏବଂ ଉଭୟ ଭାରତ ଏବଂ ପାକିସ୍ତାନରେ ଟେଲିଭିଜନ ପ୍ରତିଭା ଶୋ ତଥା ସୋସିଆଲ ମିଡ଼ିଆରେ ଏହା ନିୟମିତ ଭାବରେ ଶୁଣାଯାଉଛି |
ଆଧାର
ଶ୍ରେଣୀ:ଚତୁର୍ଦ୍ଦଶ ଶତାବ୍ଦୀର କବିତା ଶ୍ରେଣୀ:ଚତୁର୍ଦ୍ଦଶ ଶତାବ୍ଦୀର ଗୀତ ଶ୍ରେଣୀ:ସୁଫି ଗୀତ ଶ୍ରେଣୀ:ସୁଫି ସଙ୍ଗୀତ ଶ୍ରେଣୀ:ଭାରତୀୟ ଗୀତ ଶ୍ରେଣୀ:କୱାଲି ଗୀତ ଶ୍ରେଣୀ:ଗଜଲ ଗୀତ ଶ୍ରେଣୀ:ଇସଲାମୀୟ ସଙ୍ଗୀତ
୪ ଇଡିଅଟସ୍
୪ ଇଡିଅଟସ୍, ୨୦୧୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅକ୍ଷୟ ପରିଜା, ପ୍ରଶାନ୍ତ ବେହେରା ଓ ସୁନୀଲ ଯାଦବ । ଜୀ ସାର୍ଥକ ଏହି କଥାଚିତ୍ର ଜରିଆରେ ତାଙ୍କର ପ୍ରଥମ ପ୍ରଯୋଜନା ଆରମ୍ଭ କରିଥିଲେ । ବସନ୍ତ ସାହୁ ଏହି କଥାଚିତ୍ରଟିର କାହାଣୀ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ରଜନୀ ରଞ୍ଜନ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ସଙ୍ଗୀତ ନିର୍ଦ୍ଦେଶକ ପ୍ରେମ ଆନନ୍ଦ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।
ସବ୍ୟସାଚୀ ମିଶ୍ର, ଏଲିନା ସାମନ୍ତରାୟ, ଆକାଶ ଦାସ ନାୟକ, କୁନା ତ୍ରିପାଠୀ, ଚିତ୍ତରଞ୍ଜନ ତ୍ରିପାଠୀ, ଲିପ୍ସା ମିଶ୍ର, ପୁନମ ମିଶ୍ର, କ୍ରିଷ୍ଣା କର, ଚାନ୍ଦିନୀ, ନିହାରିକା, ସମେରଶ ରାଉତରାୟ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।
ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ । ବସନ୍ତରାଜ ସାମଲ ଓ ସୁବ୍ରତ ସ୍ୱାଇଁ ଏହି କଥାଚିତ୍ରଟିର ଗୀତ ରଚନା କରିଥିଲେ । ହ୍ୟୁମାନ ସାଗର, ବିଶ୍ୱଜିତ ମହାପାତ୍ର, ଦୀପ୍ତିରେଖା ପାଢ଼ୀ, ଆଶୁତୋଷ, ସବିଶେଷ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ବାହାର ଆଧାର
ଶ୍ରେଣୀ:୨୦୧୮ର ଓଡ଼ିଆ କଥାଚିତ୍ର
କନ୍ଧମାଳ ଦଙ୍ଗା
୨୦୦୮ ମସିହାରେ କନ୍ଧମାଳଠାରେ ଧର୍ମାନ୍ତରୀକରଣ ହୋଇଥିବା ଖ୍ରୀଷ୍ଟିୟାନ ସମ୍ପ୍ରଦାୟ ଏବଂ ହିନ୍ଦୁ ସମ୍ପ୍ରଦାୟ ମଧ୍ୟରେ ହୋଇଥିବା ବହୁ ଚର୍ଚ୍ଚିତ ଦଙ୍ଗା ଅଟେ ।
ଦଙ୍ଗାର ସୂତ୍ରପାତ
୨୦୦୮ ମସିହାରେ କନ୍ଧମାଳର ଜଲେଶପଟା ଆଶ୍ରମରେ ସ୍ୱାମୀ ଲକ୍ଷ୍ମଣାନନ୍ଦ ସରସ୍ୱତୀଙ୍କ ସହିତ ବାବା ଅମୃତାନନ୍ଦ, ମାତା ଭକ୍ତିମୟୀ, କିଶୋର ବାବା ଓ ପୁରଞ୍ଜନ ଗାଣ୍ଠିଙ୍କୁ ହତ୍ୟା କରାଯାଇଥିଲା । ଏହା ପରେ ପରେ ସେଠାରେ ଦଙ୍ଗା ସୃଷ୍ଟି ହୋଇଥିଲା । ନିରୀହ ଆଦିବାସୀଙ୍କୁ ଶିକ୍ଷା, ସ୍ୱାସ୍ଥ୍ୟସେବା, ଟଙ୍କାର ଲୋଭ ଦେଖାଇ ଖ୍ରୀଷ୍ଟ ଧର୍ମକୁ ଧର୍ମପରିବର୍ତ୍ତନ କରାଉଥିବାରୁ ହିନ୍ଦୁମାନଙ୍କଦ୍ୱାରା ଧର୍ମପରିବର୍ତ୍ତନ କରିଥିବା ହିନ୍ଦୁଙ୍କୁ ମିସନାରୀ ଓ ଚର୍ଚ୍ଚଗୁଡ଼ିକୁ ଆକ୍ରମଣ କରାଯାଇଥିଲା । ସ୍ୱାମୀ ଲକ୍ଷ୍ମଣାନନ୍ଦଙ୍କର ଆଶଙ୍କାକୁ ଜିଲ୍ଲା ପୁଲିସ ପ୍ରଶାସନ ଗୁରୁତ୍ୱ ନଦେବା ଅଥଚ ରାଜ୍ୟ ପୁଳିସ ପ୍ରଶାସନ ଘଟଣା ଘଟିବାର କିଛି ସମୟପରେ ଏହା ମାଓବାଦୀଙ୍କ କାର୍ଯ୍ୟ ବୋଲି ପୁଲିସ ପ୍ରଶାସନ କହିଥିଲା । ଏହା ସେହି ସମୟରେ ଚର୍ଚ୍ଚିତ ଖବର ପାଲଟିଥିଲା।
ହତ୍ୟା ଅନ୍ତରାଳେ
ଜନ୍ମାଷ୍ଟମୀ ସନ୍ଧ୍ୟାରେ ଦଳେ ଲୋକ ମାରଣାସ୍ତ୍ର ଧରି ଜଲେଶପେଟା ଆଶ୍ରମ ଭିତରେ ପଶି ସ୍ୱାମୀ ଲକ୍ଷ୍ମଣାନନ୍ଦଙ୍କୁ ଓ ତାଙ୍କର ସହଯୋଗୀଙ୍କୁ ହତ୍ୟା କରିଥିଲେ । ଏହା ଘଟିବ ବୋଲି ସ୍ୱାମୀ ଲକ୍ଷ୍ମଣାନନ୍ଦ ଆଶଙ୍କାକରି ପୂର୍ବରୁ ଜିଲ୍ଲା ପ୍ରଶାସନକୁ ଜଣାଇଥିଲେ । ଜିଲ୍ଲା ପ୍ରଶାସନ ଯେ ସଠିକ ପଦକ୍ଷେପ କଲେ ନାହିଁ ତେବେ ଯେଉଁ ଦଳ ପଶି ଏହିଭଳି ହତ୍ୟା କଲେ, ସେମାନେ ମାଓବାଦୀ ବୋଲି ରାଜ୍ୟ ପୁଲିସ ପ୍ରଶାସନ ତରଫରୁ ସହସା ଘୋଷଣା କରିଦିଆଗଲା । ଏହା ତ ଭିନ୍ନ କଥା ଯେ ସଂଘ ପରିବାର ଏହି ହତ୍ୟାକାଣ୍ଡ ମାଓବାଦୀମାନେ ଘଟାଇ ନାହାନ୍ତି ବୋଲି ଦୃଢ଼ତାର ସହ କହୁଥିବାବେଳେ, ମାଓବାଦୀଙ୍କ ନାମରେ ପରସ୍ପରବିରୋଧୀ ବିବୃତ୍ତ ଗଣମାଧ୍ୟମରେ ବାହାରିବାରେ ଲାଗିଲା । ଭୂମିଗତ ମାଓବାଦୀ ସଙ୍ଗଠନ ପି.ଏଲ୍.ଜି.ଏ. (P.L.G.A) ନାମରେ ବଣ୍ଟାଯାଉଥିବା ଏକ ପ୍ରଚାରପତ୍ର (Leaflet)ରେ ଏହି ସଙ୍ଗଠନ ସ୍ୱାମୀ ଲକ୍ଷ୍ମଣାନନ୍ଦଙ୍କୁ ମୃତ୍ୟୁଦଣ୍ଡ ଦେଇଛି ବୋଲି କହୁଥିବା ବେଳେ ,ଏହି ସଙ୍ଗଠନ ନାଁରେ ବନ୍ଧା ହୋଇଥିବା ବ୍ୟାନରରେ ଲେଖାହୋଇଥିଲା ଯେ ‘ପୂଜନୀୟ ଶ୍ରୀ ଲକ୍ଷ୍ମଣାନନ୍ଦ ସରସ୍ୱତୀଙ୍କ ହତ୍ୟା ପଛରେ ଆମର ହାତ ନାହିଁ’ । । ପ୍ରକୃତ ହତ୍ୟାକାରୀ ସନ୍ଧାନ ପାଇବା ଅଧିକରୁ ଅଧିକ ଜଟିଳ ହୋଇପଡ଼ିଥିଲା ।
ତଦନ୍ତ
ତୁରନ୍ତ ଜିଲ୍ଲା ଏସ.ପି.ଙ୍କର ନିଲମ୍ବନ ହୋଇଥିଲା । ରାଜ୍ୟ ସରକାର ଉଭୟ ଘଟଣାର ତଦନ୍ତ ପାଇଁ ସେହିବର୍ଷ ସେପ୍ଟେମ୍ବର ୩ ତାରିଖରେ ଜଷ୍ଟିସ ଶରତ ଚନ୍ଦ୍ର ମହାପାତ୍ରଙ୍କୁ ନେଇ ଜଣିକିଆ ତଦନ୍ତ କମିଶନ ଗଠନ କରିଥିଲେ । ଜଷ୍ଟିସ ମହାପାତ୍ର ଅକ୍ଟୋବର ୩୦ରେ ତଦନ୍ତ ଆରମ୍ଭ କରିଥିଲେ । କମିଶନ ୨୧୩ଟି ସିଟିଂ କରିଥିଲେ ଓ ୨୦୦୯ ଜୁନ ୩୦ତାରିଖରେ ସରକାରଙ୍କୁ ତାଙ୍କର ମଧ୍ୟବର୍ତ୍ତି କାଳୀନ ରିପୋର୍ଟ ପ୍ରଦାନ କରିଥିଲେ । ଇତିମଧ୍ୟରେ ଏହି କମିଶନଙ୍କ କାର୍ଯ୍ୟକାଳ ୮ଥର ବୃଦ୍ଧି କରାଯାଇଥିଲା ।ସ୍ୱାମୀ ଲକ୍ଷ୍ମଣାନନ୍ଦ ସରସ୍ୱତୀ ହତ୍ୟା ଘଟଣା ଓ ଏହା ପରବର୍ତ୍ତୀ ହିଂସା କାଣ୍ଡ ତଦନ୍ତ ପାଇଁ ଜଷ୍ଟିସ ଏ.ଏସ ନାଇଡ଼ୁଙ୍କୁ କମିଶନ ଅଧ୍ୟକ୍ଷ ପରେ ସରକାର ଅବସ୍ଥାପିତ କରିଥିଲେ । ଜଷ୍ଟିସ ମହାପାତ୍ରଙ୍କର ଗତ ୨୦୧୨ ମେ ୧୨ତାରିଖରେ ପରଲୋକ ହୋଇଯିବାରୁ ତଦନ୍ତ ପ୍ରକ୍ରିୟା ମଝିରେ ଅଟକି ରହିଥିଲା । ଜଷ୍ଟିସ ମହାପାତ୍ରଙ୍କର କମିଶନଙ୍କୁ ୫୫୭ଟି ସତ୍ୟପାଠ ମିଳିଥିବାବେଳେ ୬୫ଜଣ ସରକାରୀ ସାକ୍ଷୀଙ୍କ ସହ୧୪୩ ଜଣ ବେସରକାରୀ ସାକ୍ଷୀ ସେମାନଙ୍କର ସାକ୍ଷ ପ୍ରଦାନ କରିଥିଲେ ।    ।
ଅଭିଯୁକ୍ତ
ସ୍ୱାମୀ ଲକ୍ଷ୍ମଣାନନ୍ଦ ସରସ୍ୱତୀ ହତ୍ୟାକାଣ୍ତର ମୂଖ୍ୟ ଅଭିଯୁକ୍ତ କୁହାଯାଉଥିବା ସବ୍ୟସାଚୀ ପଣ୍ଡା ୨୦୧୪ ଜୁଲାଇ ୧୮ ତାରିଖରେ ବ୍ରହ୍ମପୁରରୁ ଗିରଫ ହେଇଥିଲେ । କନ୍ଧମାଳ ଦଙ୍ଗା ମାମଲାରେ ଅାବେଦନକାରୀ ଫାଦର ଥୋମସ ଚାଲାଙ୍କ ପକ୍ଷରୁ ଦର୍ଶାଯାଇଥିଲା ଯେ କନ୍ଧମାଳ ପରିବର୍ତ୍ତେ କଟକର ଟ୍ରାୟଲ କୋର୍ଟରେ ଏହି ମାମଲାର ଶୁଣାଣି କରାଯାଉ । ଅାବେଦନର ଶୁଣାଣି କରି ମାନ୍ୟବର ହାଇକୋର୍ଟ କଟକରେ ଏହି ମାମଲାର ଶୁଣାଣି କରିବାକୁ ନିର୍ଦ୍ଦେଶ ଦେଇଥିଲେ । କନ୍ଧମାଳ ଦଙ୍ଗା ମାମଲାରେ ହାଇକୋର୍ଟ ପୂର୍ବରୁ ଦୁଇଜଣ ଅଭିଯୁକ୍ତ ଯଥାକ୍ରମେ ଦିଲୁ ମହାନ୍ତି ଓ ମଙ୍ଗୁଳୁ ବେହେରାଙ୍କୁ ସର୍ତ୍ତମୂଳକ ଜାମିନ ପ୍ରଦାନ କରିଥିଲେ । ଅଭିଯୁକ୍ତ ଦିଲୁ ମହାନ୍ତି ୨୦୧୧ ମସିହାରେ ଗିରଫ ହୋଇଥିବାବେଳେ ମଙ୍ଗୁଳୁ ବେହେରା ୨୦୦୯ ମସିହାରେ ଗିରଫ ହୋଇଥିଲା ।
ରବି ସିଂହ ମାଝି
ରବି ସିଂହ ମାଝି (୨୧ ନଭେମ୍ବର ୧୯୨୩ - ୨୪ ଜୁନ ୨୦୦୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଚାରି ଥର କାର୍ଯ୍ୟ କରିଥିଲେ । ୧୯୬୭, ୧୯୭୧, ୧୯୭୪ ଓ ୧୯୭୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଉମରକୋଟ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୪ର୍ଥ, ୫ମ, ୬ଷ୍ଠ ଓ ୭ମ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
ଜନ୍ମ, ପରିବାର ଓ ଶିକ୍ଷା
ରବି ସିଂହ ମାଝି ୧୯୨୩ ମସିହାର ନଭେମ୍ବର ୨୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପଟୁ ମାଝି ଓ ପତ୍ନୀଙ୍କ ନାମ ଫୁଲେଶ୍ୱର ମାଝି ।
ରାଜନୈତିକ ଜୀବନ
ରବି ସିଂହ ମାଝି ଓଡ଼ିଶା ରାଜନୀତିରେ ପ୍ରଥମେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ ଏବଂ ପରେ ଉତ୍କଳ କଂଗ୍ରେସ ଓ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଚାରି ଥର କାର୍ଯ୍ୟ କରିଥିଲେ । ୧୯୭୨ ମସିହାରେ ଓ ୧୯୭୯ରୁ ୧୯୮୦ ମସିହା ପର୍ଯ୍ୟନ୍ତ ସେ ଓଡ଼ିଶା ବିଧାନ ସଭାରେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ ।
ମୃତ୍ୟୁ
ରବି ସିଂହ ମାଝି ୨୦୦୩ ମସିହାର ଜୁନ ୨୪ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୯ ବର୍ଷ ବୟସ ହୋଇଥିଲା ।
ଆଧାର
ଶ୍ରେଣୀ:୧୯୨୩ ଜନ୍ମ ଶ୍ରେଣୀ:୨୦୦୩ ମୃତ୍ୟୁ ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:କୋରାପୁଟ ଜିଲ୍ଲାର ଲୋକ ଶ୍ରେଣୀ:୪ର୍ଥ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୫ମ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୬ଷ୍ଠ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୭ମ ଓଡ଼ିଶା ବିଧାନ ସଭାର ସଭ୍ୟ
ନାଇଟ୍ରସ୍ ଅକ୍ସାଇଡ (ଔଷଧ)
ନାଇଟ୍ରସ୍ ଅକ୍ସାଇଡ (ଔଷଧ), ଅନ୍ୟମାନଙ୍କ ମଧ୍ୟରେ ବିକ୍ରୟ ନାମ ଏଣ୍ଟୋନକ୍ସ, ହେଉଛି ଏକ ପ୍ରଶ୍ୱାସରେ ନିଆଯାଉଥିବା ଗ୍ୟାସ୍ ଯାହା ଯନ୍ତ୍ରଣା ନିବାରକ ଭାବରେ ଓ ଅନ୍ୟାନ୍ୟ   ଔଷଧ ସ‌ହିତ ନିଶ୍ଚେତକ ଭାବରେ ବ୍ୟବହୃତ ହୁଏ  | ସାଧାରଣତଃ ପ୍ରସବ ସମୟରେ, ଆଘାତ ପରେ, ଏବଂ ଜୀବନର ଶେଷ ସମୟରେ ଯତ୍ନ ଭାବରେ ବ୍ୟବ‌ହର କରାଯାଏ | ପ୍ରଭାବ ସାଧାରଣତଃ ଅଧ ମିନିଟ୍ ମଧ୍ୟରେ  ଆରମ୍ଭ ହୁଏ ଓ  ପ୍ରାୟ ଏକ ମିନିଟ୍ ପର୍ଯ୍ୟନ୍ତ ରହିଥାଏ |
ସ୍ୱଳ୍ପକାଳୀନ ବ୍ୟବହାର ସହିତ ବାନ୍ତି ବ୍ୟତୀତ ଅଳ୍ପ କିଛି ପାର୍ଶ୍ୱ ପ୍ରତିକ୍ରିୟା ଅଛି | ଦୀର୍ଘକାଳୀନ ବ୍ୟବହାର କଲେ ରକ୍ତହୀନତା କିମ୍ବା କାଲୁଆ ଅନୁଭବ ହୋଇପାରେ | ଏହାକୁ ସର୍ବଦା ଅତିକମରେ ୨୧% ଅମ୍ଳଜାନ ସହିତ ଦିଆଯିବା ଉଚିତ୍ |  ଆନ୍ତ୍ରିକ ଅବରୋଧ ବା ନିମୋଥୋରାକ୍ସ ଥିବା ଲୋକଙ୍କଠାରେ ଏହା ଦେବାକୁ ସୁପାରିଶ କରାଯାଏ ନାହିଁ। ଗର୍ଭାବସ୍ଥାର ପ୍ରାରମ୍ଭରେ ବ୍ୟବହାର କରିବା ସୁପାରିଶ କରାଯାଏ ନାହିଁ | ବ୍ୟବହାର ପରେ ସ୍ତନ୍ୟପାନ କରାଯାଇପାରେ |
୧୭୭୨ରୁ ୧୭୯୩ ମଧ୍ୟରେ ନାଇଟ୍ରସ୍ ଅକ୍ସାଇଡ୍ ଆବିଷ୍କୃତ ହୋଇଥିଲା ଏବଂ ୧୮୪୪ରେ ନିଶ୍ଚେତକ ପାଇଁ ବ୍ୟବହୃତ ହୋଇଥିଲା | ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ତାଲିକାରେ ଏହାର ନାମ ଅଛି । ଏହା ଅମ୍ଳଜାନ ସହିତ ୫୦/୫୦ ମିଶ୍ରଣ ଭାବରେ ଆସିଥାଏ | ଏକ ଡିମାଣ୍ଡ ଭଲଭ ସହିତ ଉପକରଣ ମିଳୁଛି ଯାହା ନିଜସ୍ୱ ବ୍ୟବ‌ହାର ପାଇଁ ଉପଲବ୍ଧ | ବିକାଶଶୀଳ ଦେଶପାଇଁ ଏହାର ପ୍ରତିଷ୍ଠା ଏବଂ ରକ୍ଷଣାବେକ୍ଷଣ ଅପେକ୍ଷାକୃତ ମହଙ୍ଗା ଅଟେ |
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ବାଲାନାଇଟିସ
ବାଲାନାଇଟିସ ରୋଗ କ‌ହିଲେ ଲିଙ୍ଗ ମୁଣ୍ଡର ପ୍ରଦାହକୁ ବୁଝାଏ । ଏହା ସାଧାରଣତଃ ଲିଙ୍ଗ ଚର୍ମର ପ୍ରଦାହ ସହିତ ଦେଖାଯାଏ, ଯାହାକୁ ବାଲାନୋପ୍ରୋସ୍ଥାଇଟିସ । ଏହାର ଲକ୍ଷଣ ମଧ୍ୟରେ ଲାଲ ରଙ୍ଗ, ଯନ୍ତ୍ରଣା, ନିଷ୍କାସନ, ଗଲୁ କିମ୍ବା ଧଳା ରଙ୍ଗର ପ୍ୟାଚ୍ ଅନ୍ତର୍ଭୁକ୍ତ ହୋଇପାରେ | ରୋଗ ଜଟିଳ ହେଲେ ଫାଇମିସିସ ହୋଇପାରେ ।
କାରଣଗୁଡିକର ମଧ୍ୟରେ ସଂକ୍ରମଣ (ଖମୀର, ଜୀବାଣୁ, ଭୂତାଣୁ, ଟ୍ରାଇକୋମାନାସ୍ ), ପ୍ରଦାହଜନକ ଅବସ୍ଥା (ଏକଜିମା, ଆଲର୍ଜି ପ୍ରତିକ୍ରିୟା, ଲାଇଚେନ ପ୍ଲାନସ୍, ସୋରିଆସିସ୍ ) ଏବଂ ପ୍ରାକ୍-କର୍କଟ ଅବସ୍ଥା (ବୋୱେନ ରୋଗ, ଏରିଥ୍ରୋପ୍ଲାସିଆ ଅଫ କ୍ୟୁରାଟ ) ଅନ୍ତର୍ଭୁକ୍ତ । ଅସୁନ୍ନତ, ଖରାପ ସ୍ୱଚ୍ଛତା, ମଧୁମେହ କିମ୍ବା ଅଧିକ ସ୍ୱଚ୍ଛତା କରିବା ଉପରେ ବିପଦ କାରକ ରହେ । ମାଇକ୍ରୋବିଆଲ କଲଚର ସ‌ହିତ ଅନ୍ୟାନ୍ୟ ପରୀକ୍ଷଣ ଏବଂ ବେଳେବେଳେ ଟିସୁ ବାୟୋପସି ଉପରେ ରୋଗ ନିର୍ଣ୍ଣୟ ଆଧାରିତ ହୋଇପାରେ।
ସାଧାରଣ ପରିଚାଳନାରେ ଲିଙ୍ଗଚର୍ମ ତଳ ସ୍ଥାନ ଧୋଇ ସଫା କରାଯାଏ । ମିଶ୍ରିତ ଭିନେଗାର (ଏସିଟିକ୍ ଏସିଡ୍ ୧%) ସାହାଯ୍ୟ କରିପାରେ | ଆଣ୍ଟିଫଙ୍ଗାଲ୍ କ୍ରିମ୍ (ଯେପରିକି କ୍ଲୋଟ୍ରିମାଜୋଲ୍), ଆଣ୍ଟିବାୟୋଟିକ୍, ଷ୍ଟେରଏଡ୍ କ୍ରିମ୍ କିମ୍ବା ଅସ୍ତ୍ରୋପଚାରର ନିର୍ଦ୍ଦିଷ୍ଟ କାରଣ ଉପରେ ଆବଶ୍ୟକ ହୋଇପାରେ । ଫଳାଫଳ ସାଧାରଣତ ଭଲ ଅଟେ | ପୁରୁଷଙ୍କ ମଧ୍ୟରୁ ୩ରୁ ୧୧% କିଛି ସମୟରେ ପ୍ରଭାବିତ ହୁଅନ୍ତି |
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ପୁରିପଣ୍ଡା ଆପ୍ପାଲା ସ୍ୱାମୀ
ପ୍ରାରମ୍ଭ ଜୀବନ
ଆପ୍ପାଲା ସ୍ୱାମୀ ୧୩ ନଭେମ୍ବର ୧୯୦୪ ମସିହାରେ ବିଜୟନଗରମ୍ ଜିଲ୍ଲାର ସାଲୁରରେ ଜନ୍ମଗ୍ରହଣ କରିଥିଲେ । ପ୍ରାଥମିକ ଶିକ୍ଷା ପରେ ସେ ତେଲୁଗୁ, ସଂସ୍କୃତ, ଓଡ଼ିଆ, ହିନ୍ଦୀ, ବଙ୍ଗାଳୀ ଏବଂ ଇଂରାଜୀ ସମେତ ଅନ୍ୟାନ୍ୟ ଭାଷା ଶିଖିଥିଲେ ।
ଜୀବନ
ସେ ଭାରତୀୟ ସ୍ୱାଧୀନତା ଆନ୍ଦୋଳନରେ ବିଶେଷ ଭାବରେ ଅଣ-ସହଯୋଗୀ ଆନ୍ଦୋଳନ, ହରିଜନ ଉନ୍ନତି ଏବଂ ଖଦି ପ୍ରଚାର ଆନ୍ଦୋଳନରେ ସକ୍ରିୟ ଅଂଶଗ୍ରହଣ କରିଥିଲେ। ସେ ବିଶାଖାପାଟନମରେ ଅଲ ଇଣ୍ଡିଆ ଚରକା ସଙ୍ଗମରେ ସଂଗଠକ ଭାବେ କାର୍ଯ୍ୟ କରିଥିଲେ।
ଆପ୍ପାଲାଙ୍କର ସାମ୍ବାଦିକତା କ୍ଷେତ୍ରରେ ଦକ୍ଷତା ରହିଛି । ସେ ଏକ ଜାତୀୟ ଖବରକାଗଜ "ସ୍ୱସକ୍ତି" ପାଇଁ ସହଯୋଗୀ ସମ୍ପାଦକ ଭାବରେ କାର୍ଯ୍ୟ କରିଛନ୍ତି। ସେ ୧୨ ବର୍ଷ ଧରି ଆନ୍ଧ୍ର ପତ୍ରିକାରେ ଫ୍ରିଲାନ୍ସ ସାମ୍ବାଦିକ ଭାବରେ ପ୍ରବନ୍ଧ ଲେଖୁଥିଲେ। ସେ 'ସତ୍ୟବାଣୀ' ପତ୍ରିକାର ଆୟୋଜକ ଥିଲେ । ସେ ସାହିତ୍ୟିକ ଜନସାଧାରଣଙ୍କ ପ୍ରଶଂସା ପାଇଁ ମାସିକ ପତ୍ରିକା "ବୈଶାଖୀ" ପ୍ରକାଶ କରିଥିଲେ ।
ମହାକବୀ ଶ୍ରୀ ଶ୍ରୀ ଆବିଷ୍କାର କରିବାର ଶ୍ରେୟ ପୁରିପଣ୍ଡାଙ୍କୁ ଯିବା ଉଚିତ୍ ।
ସେ ଆନ୍ଧ୍ରପ୍ରଦେଶର ଲାଇବ୍ରେରୀ ଆନ୍ଦୋଳନରେ ସକ୍ରିୟ ଭାବରେ ଜଡିତ ଥିଲେ। ସେ ପାର୍ବତୀପୁରମର ଶ୍ରୀରାମଭରମରେ ଲାଇବ୍ରେରୀ ଗୁଡ଼ିକର ବିକାଶ କରିଥିଲେ ଏବଂ ମରକମରେ ଏକ ଲାଇବ୍ରେରୀର ପ୍ରତିଷ୍ଠା କରିଥିଲେ । ସେ ଆନ୍ଧ୍ରପ୍ରଦେଶ ଲାଇବ୍ରେରୀ ସୋସାଇଟିର ଜଣେ ସଦସ୍ୟ ଥିଲେ ।
ସେ ବିଶାଖା ଲେଖକ ସଂଘର ସଭାପତି ତଥା ଆନ୍ଧ୍ରପ୍ରଦେଶର ଲଳିତ କଳା ଏକାଡେମୀ ଏବଂ ସାହିତ୍ୟ ଏକାଡେମୀର ସଦସ୍ୟ ଥିଲେ । ଭାରତୀୟ ସାହିତ୍ୟରେ ଅବଦାନ ପାଇଁ ତାଙ୍କୁ ୧୯୭୩ ମସିହାରେ ଆନ୍ଧ୍ର ବିଶ୍ୱବିଦ୍ୟାଳୟଦ୍ୱାରା "କଳା ପ୍ରପୂର୍ଣ୍ଣ" ପୁରସ୍କାର ପ୍ରଦାନ କରାଯାଇଥିଲା।
ଦେହାନ୍ତ
ସେ ୧୮ ନଭେମ୍ବର ୧୯୮୨ ମସିହାରେ ମୃତ୍ୟୁ ବରଣ କରିଥିଲେ ।
ସମ୍ମାନ
ବିଶାଖାପାଟନମର ସମୁଦ୍ର କୂଳ ରାସ୍ତାରେ ଆପ୍ପାଲା ସ୍ୱାମୀଙ୍କ ପ୍ରତିମୂର୍ତ୍ତି ନିର୍ମାଣ କରାଯାଇଥିଲା।
ଆଧାର
ଶ୍ରେଣୀ:୧୯୦୪ ଜନ୍ମ ଶ୍ରେଣୀ:୧୯୮୨ ମୃତ୍ୟୁ ଶ୍ରେଣୀ:ବିଜୟନଗରମ ଜିଲ୍ଲା ଶ୍ରେଣୀ:ସାମ୍ବାଦିକତା
ମୌଳିକ ସଂଖ୍ୟା
ଏକ ପ୍ରାକୃତିକ ସଂଖ୍ୟା ଯାହାର ମାତ୍ର ଦୁଇଟି ଗୁଣାନୀୟକ ଯଥା;୧ ଏବଂ ସେହି ସଂଖ୍ୟା ନିଜେ ଅଛି, ସେହି ସବୁ ସଂଖ୍ୟା ମୌଳିକ ସଂଖ୍ୟା । । ପ୍ରାକୃତିକ ସଂଖ୍ୟା ଶ୍ରେଣିରେ ଯୌଗିକ ସଂଖ୍ୟା ସବୁକୁ ( ୧ ବ୍ୟତୀତ ) ବାଦଦେଲେ ଅନ୍ୟସବୁ ହେବ ମୌଳିକ ସଂଖ୍ୟା । ଉଦାହରଣ ସ୍ୱରୁପ ୧ଠାରୁ ୫୦ ମଧ୍ୟରେ ଥିବା ମୌଳିକ ସଂଖ୍ୟାଗୁଡ଼ିକ ହେଉଛି
ମୌଳିକ ସଂଖ୍ୟା ସମ୍ପର୍କିତ କିଛି ତଥ୍ୟ
ମୌଳିକ ସଂଖ୍ୟା ଗୁଡିକର କିଛି ଗାଣିତିକ ଧର୍ମ ହେଉଛି:
ମୌଳିକ ସଂଖ୍ୟା ନିର୍ଣ୍ଣୟ ପଦ୍ଧତି
ଏହିପରିଭାବେ ସମସ୍ତ ଯୌଗିକ ସଂଖ୍ୟା ବାଦ ହୋଇଯିବାପରେ ପରିଶେଷରେ ୧ ବ୍ୟତୀତ ସମସ୍ତ ଅବଶେଷ ସଂଖ୍ୟା ହେବେ ମୌଳିକ ସଂଖ୍ୟା ।
ବାହାର ଲିଙ୍କ
ଶ୍ରେଣୀ:ସଂଖ୍ୟା ଶ୍ରେଣୀ:ଗଣିତ
ହୁସେନ ରବି ଗାନ୍ଧୀ
ପ୍ରାଥମିକ ଜୀବନ ଏବଂ ଶିକ୍ଷା
ହୁସେନ ୨୩ ଏପ୍ରିଲ ୧୯୪୮ ମସିହାରେ ଯାଜପୁର ଜିଲ୍ଲାର ଏକ ଶାସକ ପରିବାରରେ ଜନ୍ମଗ୍ରହଣ କରିଥିଲେ। ସେ ଚୌଧୁରୀ ମହମ୍ମଦ ମୋଜାମିଲ ହୁସେନଙ୍କ ଜ୍ୟେଷ୍ଠପୁତ୍ର ଏବଂ ତାରାକୋଟେ ରାଜ୍ୟର ଶେଷ ଶାସକ ଚୌଧୁରୀ ମହମ୍ମଦ ଦାବିରୁଦ୍ଦିନଙ୍କ ନାତି ଅଟନ୍ତି ।  ଚଳଚ୍ଚିତ୍ର ନିର୍ଦ୍ଦେଶକ ତଥା ଲେଖକ ମହମ୍ମଦ ହୁସେନ ତାଙ୍କର ସାନ ଭାଇ ଅଟନ୍ତି ।
ସେ ପ୍ରଥମେ କୋରାଇ ଏମ.ଇ (ମଧ୍ୟମ ଇଂରାଜୀ) ବିଦ୍ୟାଳୟରେ ଏବଂ ପରେ ବରଗଡ ଜିଓର୍ଜ ଉଚ୍ଚ ବିଦ୍ୟାଳୟରେ ପଢିଥିଲେ । ହୁସେନ ସମ୍ବଲପୁରର ଗଙ୍ଗାଧର ମେହେର କଲେଜରୁ ଇତିହାସରେ ମାଷ୍ଟର ଡିଗ୍ରୀ ହାସଲ କରିଥିଲେ । ଏହା ପରେ ସେ ସମ୍ବଲପୁରର ଲଜପତ ରାୟ ଆଇନ କଲେଜରୁ ନିଜର ଏଲ.ଏଲ.ବି ଶିକ୍ଷା ଗ୍ରହଣ କରିଥିଲେ । ସେ କଟକର ଓଡ଼ିଶା ହାଇକୋର୍ଟରେ କିଛି ଦିନ ପାଇଁ ଆଇନର ଅଭ୍ୟାସ କରିଥିଲେ। ସେ ଓଡ଼ିଶାର ବିଭିନ୍ନ ବିଭାଗରେ ଅଧ୍ୟୟନ କରୁଥିବା ହେତୁ ଏହା ତାଙ୍କୁ ଓଡ଼ିଶାର ବିଭିନ୍ନ ଅଞ୍ଚଳରେ ପ୍ରଚଳିତ ବିଭିନ୍ନ ଉପଭାଷା ଶିଖିବାର ସୁଯୋଗ ଦେଇଥିଲା । ପରେ ସେ ୧୯୯୦ ମସିହାରେ ଉତ୍କଳ ବିଶ୍ୱବିଦ୍ୟାଳୟରୁ ଓଡ଼ିଆ ସାହିତ୍ୟରେ ପି.ଏଚ.ଡି କରିଥିଲେ ।
ହୁସେନ କଟକର ବିଶିଷ୍ଟ ଶିକ୍ଷାବିତ ତଥା ସ୍ୱାଧୀନତା ସଂଗ୍ରାମୀ ସୟୀଦ ମହମ୍ମଦଙ୍କ ନାତୁଣୀ ତବସୁମ ଅମିନ ସୁଲତାନାଙ୍କୁ ବିବାହ କରିଥିଲେ । ୨୦୨୩ ମସିହା ଜାନୁଆରୀ ମାସ ୨୮ ତାରିଖ ଦିନ କଟକସ୍ଥିତ ଶ୍ରୀ ରାମଚନ୍ଦ୍ର ଭଞ୍ଜ ଭେଷଜ ମହାବିଦ୍ୟାଳୟ ତାଙ୍କର ମୃତ୍ୟୁ ଘଟିଥିଲା ।
ପୁସ୍ତକ
କାବ୍ୟ
ଗଳ୍ପ
ହୁସେନ ହିନ୍ଦୀ ଉପନ୍ୟାସ "ରାଣୀ ଲକ୍ଷ୍ମୀ ବାଇ"କୁ ମଧ୍ୟ ଓଡ଼ିଆରେ ଅନୁବାଦ କରିଛନ୍ତି ଯାହା ପରେ ୨୦୧୨ ମସିହାରେ ନ୍ୟାସନାଲ ବୁକ୍ ଟ୍ରଷ୍ଟ ଅଫ୍ ଇଣ୍ଡିଆଦ୍ୱାରା ପ୍ରକାଶିତ ହୋଇଥିଲା ।
ଆଧାର
ଶ୍ରେଣୀ:ଓଡ଼ିଆ ଲେଖକ ଶ୍ରେଣୀ:୧୯୪୮ ଜନ୍ମ ଶ୍ରେଣୀ:୨୦୨୩ ମୃତ୍ୟୁ
କାର୍ବାକୋଲ
କାର୍ବାକୋଲ, ଏକ ବେପାର ନାମ ମାୟୋଷ୍ଟାଟ, ଏକ ଔଷଧ ଯାହା ଗ୍ଲୁକୋମା ଚିକିତ୍ସା ପାଇଁ କିମ୍ବା ଚକ୍ଷୁ ଅସ୍ତ୍ରୋପଚାର ସମୟରେ ବ୍ୟବହୃତ ହୁଏ । ସାଧାରଣଃ ପାଇଲୋକାର୍ପନ୍ କିମ୍ବା ଆସେଟିଲକୋଲିନ୍ ଅଧିକ ପସନ୍ଦ କରାଯାଏ । ଏହା ଆଖି ବୁନ୍ଦା ଭାବରେ ବ୍ୟବହୃତ ହୁଏ କିମ୍ବା ଆଖିରେ ଇଞ୍ଜେକ୍ସନ ଦିଆଯାଏ |
ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଆଖି ଅସ୍ୱାଭାବିକତା, ମୁଣ୍ଡବିନ୍ଧା, ଅସ୍ପଷ୍ଟ ଦୃଷ୍ଟିଶକ୍ତି, କମ୍ ଆଲୋକରେ ଦେଖିବାରେ ଅସୁବିଧା ଏବଂ ନାଲି ଆଖି ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା, ରେଟିନାଲ୍ ବିଚ୍ଛିନ୍ନତା, ତରଝାଡ଼ା, ନିମ୍ନ ରକ୍ତଚାପ, ଝାଳ ଏବଂ ଆରିଥମିଆ ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ। ଏହା ଏକ କୋଲିନରଜିକ୍ ଆଗୋନିଷ୍ଟ ଯାହା ଆସେଟିଲକୋଲିନ୍ ରିସେପ୍ଟରଗୁଡ଼ିକୁ ବାନ୍ଧେ ଏବଂ ସକ୍ରିୟ କରିଥାଏ |
୧୯୭୨ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ କାର୍ବାକୋଲ୍ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ଆଖିରେ ଇଞ୍ଜେକ୍ସନ ଦେବାର ଔଷଧର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୨୭ ଡଲାର ଥିଲା ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ଯୌଗିକ ସଂଖ୍ୟା
ଉଦାହରଣ ସ୍ୱରୁପ ୧ଠାରୁ ୨୫ ମଧ୍ୟରେ ଥିବା ଯୌଗିକ ସଂଖ୍ୟାଗୁଡ଼ିକ ହେଉଛି
ଯୌଗିକ ସଂଖ୍ୟା ସମ୍ପର୍କିତ କିଛି ତଥ୍ୟ
ଯୌଗିକ ସଂଖ୍ୟା ଗୁଡିକର କିଛି ଗାଣିତିକ ଧର୍ମ ହେଉଛି:
ବାହାର ଲିଙ୍କ
ଶ୍ରେଣୀ:ସଂଖ୍ୟା ଶ୍ରେଣୀ:ଗଣିତ
ଭୀମସେନ ମଣ୍ଡଳ
ଭୀମସେନ ମଣ୍ଡଳ (୨୧ ଡିସେମ୍ବର ୧୯୩୫ - ୨୯ ସେପ୍ଟେମ୍ବର ୨୦୦୭) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ମୋହନା ବିଧାନ ସଭା ନିର୍ବାଚନ ମଣ୍ଡଳୀରୁ ୫ମ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
ଜନ୍ମ, ପରିବାର ଓ ଶିକ୍ଷା
ଭୀମସେନ ମଣ୍ଡଳ ୧୯୩୫ ମସିହାର ଡିସେମ୍ବର ୨୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସୁନା ମଣ୍ଡଳ ଓ ପତ୍ନୀଙ୍କ ନାମ ଲକ୍ଷ୍ମୀ ମଣ୍ଡଳ।
ରାଜନୈତିକ ଜୀବନ
ଭୀମସେନ ମଣ୍ଡଳ ଓଡ଼ିଶା ରାଜନୀତିରେ କଂଗ୍ରେସ (ଆର୍)ର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।
ଆଧାର
ଶ୍ରେଣୀ:୧୯୩୫ ଜନ୍ମ ଶ୍ରେଣୀ:୨୦୦୯ ମୃତ୍ୟୁ ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ଗଜପତି ଜିଲ୍ଲାର ଲୋକ ଶ୍ରେଣୀ:୫ମ ଓଡ଼ିଶା ବିଧାନ ସଭାର ସଭ୍ୟ
ଚମ୍ପିଆନ
ଚମ୍ପିଆନ, ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଏନ୍. ଗଙ୍ଗାଧର ରେଡ୍ଡୀ ଓ ଦୀପ୍ତି । ରଜନୀ ରଞ୍ଜନ ଏହି କଥାଚିତ୍ରଟିର ସଂଳାପ ରଚନା କରିଥିଲେ । କେ. ମୂରଲୀକ୍ରିଷ୍ଣା ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ।
ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅର୍ଚ୍ଚିତା ସାହୁ । ଅର୍ଚ୍ଚିତା ଏହି କଥାଚିତ୍ରଟିରେ ଜଣେ ଗାଉଁଲି ଚାଷୀର ଝିଅ ଭୂମିକାରେ ଅଭିନୟ କରିଥିଲେ, ଯିଏକି ପରବର୍ତ୍ତୀ ସମୟରେ ସ‌ହରକୁ ଯାଇ ନିଜର ଇଚ୍ଛା ପୂରଣ କରିବାକୁ କିକ୍ ବକ୍ସର ଭାବରେ ଆନ୍ତର୍ଜାତୀୟ ସ୍ତରରେ ପୁରସ୍କୃତ ହୁଅନ୍ତି । ମନୋଜ ମିଶ୍ର, ପୃଥ୍ୱୀରାଜ ନାୟକ, ସଲିଲ ମିତ୍ର, କାଳିଆ, ମୌସୁମୀ, ଆଶିଷ, ପ୍ରୀତିରାଜ ଶତପଥୀ, ଇଲୁ ବାନାର୍ଜୀ, ବାବୁ ପ୍ରଧାନ, କୁନି ମିଶ୍ର, ସନ୍ଦୀପ ମନାଲି ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।
ଏହି କଥାଚିତ୍ରରେ ଅର୍ଚ୍ଚିତ ୪ଟି ଅଲଗା ଅଲଗା ଶୈଳୀରେ ଅଭିନୟ କରିଥିଲେ । ତାଙ୍କୁ ବକ୍ସିଂ ପାଇଁ ସ୍ୱତନ୍ତ୍ର ପ୍ରଶିକ୍ଷଣ ନେବା ସ‌ହ ସେ ନିୟମିତ ବ୍ୟାୟାମ କରୁଥିବା କଥା ତାଙ୍କର ସୋସିଆଲ ମିଡ଼ିଆ ପୃଷ୍ଠାରେ ଫଟୋ ସ‌ହିତ ସେୟାର କରିଥିଲେ ।
ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ ।
ବାହାର ଆଧାର
ଶ୍ରେଣୀ:୨୦୧୯ର ଓଡ଼ିଆ କଥାଚିତ୍ର
ଶୋଭନା
ଶୋଭନା ଚନ୍ଦ୍ରକୁମାର ପିଲ୍ଲାଇ (ଇଂରାଜୀ ଭାଷାରେ Shobana Chandrakumar Pillai (ଜନ୍ମ ୨୧ ମାର୍ଚ୍ଚ ୧୯୭୦), ଏକ‌କ ନାମ (mononymously) ଶୋଭନା ଜଣେ ଭାରତୀୟ ଚଳଚ୍ଚିତ୍ର ଅଭିନେତ୍ରୀ ଓ ଭାରତନାଟ୍ୟମ ନର୍ତ୍ତକୀ । ପ୍ରାୟ ୨୩୦ଟି ଚଳଚ୍ଚିତ୍ର ବିଶେଷତଃ ମଲୟାଲମ (Malayalam) ଭାଷା, ତେଲୁଗୁ, ତାମିଲ , ହିନ୍ଦୀ, କନ୍ନଡ଼ ଓ ଇଂରାଜୀ ଭାଷାରେ ସେ ଅଭିନୟ କରିଛନ୍ତି । ଦୁଇ ଥର ଜାତୀୟ ଚଳଚ୍ଚିତ୍ର ପୁରସ୍କାର (National Film Awards), ଥରେ କେରଳ ରାଜ୍ୟ ଚଳଚ୍ଚିତ୍ର ପୁରସ୍କାର (Kerala State Film Awards) ଓ ଅନ୍ୟାନ୍ୟ ଅନେକ ପୁରସ୍କାର ପାଇଛନ୍ତି ।
୧୯୮୦ ଓ ୧୯୯୦ ଦଶକରେ ଶୋଭନା‌ ନିଜକୁ ଏକ ଆଗ ଧାଡ଼ିର ଅଭିନେତ୍ରୀ ଭାବରେ ସିଦ୍ଧ କରିଥଲେ । ଅଦୂର ଗୋପାଲକୃଷ୍ଣନ, ଜି ଅରବିନ୍ଦନ, କେ ବାଲଚନ୍ଦ୍ରନ, ଫଜିଲ , ମଣି ରତ୍ନମ୍, ଭାରତନ, ଉପ୍ପଲପତି ନାରାୟନ ରାଓ ଓ ପ୍ରିୟଦର୍ଶନ ଭଳି ନିର୍ଦ୍ଦେଶକଙ୍କ ସ‌ହିତ କାମ କରିଛନ୍ତି । ସେ ଦୁଇ ଥର ସର୍ବଶ୍ରେଷ୍ଠ ଅଭିନେତ୍ରୀ ଭାବରେ ଜାତୀୟ ଚଳଚ୍ଚିତ୍ର ପୁରସ୍କାର ପାଇଛନ୍ତି ଓ ସେମାନଙ୍କ ନାମ ଯଥାକ୍ରମେ ମଲୟାଲମର ମଣିଚିତ୍ରଥାଜୁ (Manichitrathazhu ୧୯୯୩) ଓ ଇଂରାଜୀ ଚଳଚ୍ଚିତ୍ର ମିତ୍ର, ମାଇ ଫ୍ରେଣ୍ଡ (Mitr (2001) । ଅବଶେଷରେ ସନ ୧୯୯୯ଠାରୁ ସେ ତାଙ୍କର ଚଳଚ୍ଚିତ୍ରକୁ ବ‌ହୁତ ଭାବିଚିନ୍ତି ଚ‌ୟନ କରନ୍ତି ।
ଚିତ୍ରା ବିଶ୍ୱେଶ୍ୱରନ Chitra Visweswaran ଓ ପଦ୍ମା ସୁବ୍ରମନିଅମ en:Padma Subrahmanyam ଭଳି ଭାରତ ନାଟ୍ୟମ ନର୍ତ୍ତକୀମାନଙ୍କଠାରୁ ଶୋଭନା ନୃତ୍ୟ ଶିକ୍ଷା କରିଥିଲେ । ଏହା ପରେ ସେ ସ୍ୱତନ୍ତ୍ର ଭାବରେ ନିଜ କଳା ଓ ନୃତ୍ୟ ପ୍ରଦର୍ଶନ କରିଥିଲେ ଓ ଚେନଇରେ (Chennai) କଳାର୍ପଣ ନାମକ ଏକ ନୃତ୍ୟ ବିଦ୍ୟାଳୟ ସ୍ଥାପନ କରିଥିଲେ । ସନ ୨୦୦୬ରେ ଭାରତ ସରକାର ତାଙ୍କୁ ପଦ୍ମଶ୍ରୀ ପୁରସ୍କାର ଦେଇ ସମ୍ମାନିତ କରିଥିଲେ । ସନ ୨୦୧୪ରେ କେରଳ ସରକାର ତାଙ୍କୁ କଳା ରତ୍ନ ପୁରସ୍କାର ଦେଇଥିଲେ । ସନ ୨୦୧୯ରେ ଡ: ଏମଜିଆର ଏଜୁକେସନାଲ ଆଣ୍ଡ ରିସର୍ଚ୍ଚ ଇନଷ୍ଟିଚ୍ୟୁଟ (Dr. M.G.R. Educational and Research Institute) ତାଙ୍କୁ ଅନରାରୀ ଡକ୍ଟରେଟ (honorary doctorate) ଦେଇ ସମ୍ମାନିତ କରିଥିଲେ ।
ବ୍ୟକ୍ତିଗତ ଜୀବନ
କୋଏମ୍ବାଟୁରସ୍ଥିତ ସେଣ୍ଟ ଥୋମାସ ସେକେଣ୍ଡାରୀ ସ୍କୁଲରେ ସେ ତାଙ୍କର ଶିକ୍ଷା ଆରମ୍ଭ କରିଥିଲେ । ଟ୍ରାଭାଙ୍କୋର ଭଉଣୀ ନାମରେ ପରିଚିତ ଓ ଭାରତୀୟ ଶାସ୍ତ୍ରୀୟ ନର୍ତ୍ତକୀ ତ‌ଥା ଅଭିନେତ୍ରୀ ହୋଇଥିବା ଲ‌ଲିତା (Lalitha), ପଦ୍ମିନୀ (Padmini) ଓ ରାଗିଣୀଙ୍କର (Ragini) ସେ ଝିଆରୀ ଥିଲେ । ଅଭିନେତ୍ରୀ ସୁକୁମାରୀ (Sukumari) ତାଙ୍କର ପିଇସୀ ଥିଲେ । ମଲୟାଲମ ଅଭିନେତ୍ରୀ ଅମ୍ବିକା ସୁକୁମାରନ ତାଙ୍କର ସମ୍ପର୍କୀୟ ଥିଲେ । ବିନୀତ ଓ କୃଷ୍ଣା ମଧ୍ୟ ସମ୍ପର୍କୀୟ ଥିଲେ । ଅନନ୍ତନାରାୟଣୀଙ୍କର ଶୋଭନା ପୋଷ୍ୟ କନ୍ୟା ଥିଲେ ।
ଚଳଚ୍ଚିତ୍ର ଜୀବିକା
ବଲିଉଡ଼ ଚଳଚ୍ଚିତ୍ର ଅମର ପ୍ରେମରେ (୧୯୭୨) ଶୋଭନା‌ ଶିଶୁ କଳାକାର ଭାବରେ ପ୍ରଥମ ପ୍ରବେଶ କରିଥିଲେ । ନିର୍ଦ୍ଦେଶକ ବାଲାଚନ୍ଦ୍ର ମେନନ (Balachandra Menon) ଚଳଚ୍ଚିତ୍ର ଏପ୍ରିଲ ୧୮ରେ ଯୁବାବସ୍ଥା ପ୍ରାପ୍ତ ଶୋଭନାଙ୍କୁ ପୁନଃପ୍ରବେଶର ସୁଯୋଗ ଦେଇଥିଲେ । ଦର୍ଶକମାନେ ଜଣେ ସରଳ ପଡ଼ୋଶୀ ଭୂମିକା ନିର୍ବାହ କରିଥିବା ଶୋଭନାଙ୍କୁ ବ‌ହୁତ ପସନ୍ଦ କରିଥିଲେ ଓ ତା'ପରେ ସେ ଅନେକ ଚଳଚ୍ଚିତ୍ରରେ ଅଭିନୟ କରିଥିଲେ । ସେହି ବର୍ଷ ଏସ.ପି. ମୁଥୁରମନ (SP Muthuraman) ନିର୍ଦ୍ଦେଶନାରେ ତିଆରି ହୋଇଥିବା ତାମିଲ ଚଳଚ୍ଚିତ୍ର ଏନାକୁଲ ଓରୁବନରେ ଅଭିନୟ କରିଥିଲେ । ଏହି ଚଳଚ୍ଚିତ୍ର ବକ୍ସ ଅଫିସରେ ଭଲ ଭାବରେ ନ ଚାଲିବାରୁ ଶୋଭନା ମଲୟାଲମ ସିନେମା ଜଗତକୁ ଫେରିଗଲେ । ସେ ସମୟ ସମୟରେ ତାମିଲ ସିନେମାରେ ଅଭିନୟ କରିବାକୁ ଆସିଥିଲେ ଯେଉଁଥିରେ ସାଧାରଣତଃ ଏକ ଗାଉଁଲି ଯୁବକ ପ୍ରତି ସେ ଏକ ସ‌ହରୀ ଗର୍ବୀ ଝିଅ ହୋଇ ମଧ୍ୟ ଆକର୍ଷିତ ହୋଇଥିବା ଭୂମିକାରେ ଦେଖାଦେଇଥିଲେ ।
ସନ ୧୯୯୪ରେ ଏ.ଏମ.ଫଜିଲଙ୍କ ନିର୍ଦ୍ଦେଶନାରେ ନିର୍ମିତ 'ମଣିଚିତ୍ରଥାଜୁ' (Manichitrathazhu) ଚଳଚ୍ଚିତ୍ରରେ ଅଭିନୟ କରିଥିବା ଶୋଭନା ସର୍ବୋତ୍ତମ ଅଭିନେତ୍ରୀ ଭାବରେ ଜାତୀୟ ଫିଲ୍ମ ପୁରସ୍କାର (National Film Award for Best Actress) ଜିତିଥିଲେ । ତାଙ୍କ ଅଭିନିତ ଗଙ୍ଗା ଓ ଅନ୍ୟ ଏକ ସ୍ୱରୂପ- ନାଗାବଲି ଭୂମିକାରେ ଅଭିନୟକୁ ସମାଲୋଚକମାନେ 'ମନ୍ତ୍ରମୁଗଧ' ଭୂମିକା କ‌ହି ବ‌ହୁତ ପସନ୍ଦ କରଥିଲେ । ଦ୍ୱିତୀୟ ଥର ନିମନ୍ତେ ସେ ସର୍ବୋତ୍ତମ ଅଭିନେତ୍ରୀ ଭାବରେ ଜାତୀୟ ଫିଲ୍ମ ପୁରସ୍କାର ପାଇଥିବା ସିନେମାର ନାମ ମିତ୍ର ମାଇଁ ଫ୍ରେଣ୍ଡ ଥିଲା ଯାହାକୁ ରେବତୀ ନିର୍ଦ୍ଦେଶନା ଦେଇଥିଲେ । ଏହା ପରେ ସେ ତାଙ୍କର ଚଳଚ୍ଚିତ୍ରକୁ ବ‌ହୁତ ଭାବିଚିନ୍ତି ଚ‌ୟନ କରନ୍ତି ।
ନ୍ୟାଚୁରାଲ ଲାଙ୍ଗୁଏଜ ପ୍ରୋସେସିଂ
thumb|251x251_ପିକସେଲ|An automated online assistant providing customer service on a web page, an example of an application where natural-language processing is a major component.
ନ୍ୟାଚୁରାଲ ଲାଙ୍ଗୁଏଜ ପ୍ରୋସେସିଂ ବା ପ୍ରାକୃତିକ ଭାଷା ପ୍ରକ୍ରିୟାକରଣ କଂପ୍ୟୁଟର ବିଜ୍ଞାନ ଏବଂ ଆର୍ଟିଫିସିଆଲ ଇଣ୍ଟେଲିଜେନ୍ସ ର ସେହି ବିଭାଗକୁ କୁହାଯାଏ ଯାହା ମନୁଷ୍ୟର ଭାଷାଗୁଡ଼ିକ ସହ କମ୍ପ୍ୟୁଟର ର କଥାବାର୍ତ୍ତାକୁ ବୁଝାଇଥାଏ।  ଏହି ବିଭାଗର କିଛି ଜଟିଳ ସମସ୍ୟାଗୁଡ଼ିକ ହେଲା:
ଟୋକେନାଇଜେସନ
କିଛି ଲେଖାକୁ ବାକ୍ୟ ବା ଶବ୍ଦରେ ଖଣ୍ଡ ଖଣ୍ଡ କରିବାକୁ ଏହା ଦର୍ଶାଇଥାଏ । ଗୋଟିଏ ବାକ୍ୟରେ ଥିବା ସମସ୍ତ ଶବ୍ଦଗୁଡ଼ିକୁ ଅଲଗା ଅଲଗା କରି ରଖିବାକୁ ଟୋକେନାଇଜେସନ ବା ଶବ୍ଦ ଖଣ୍ଡ କରିବା କୁହାଯାଇଥାଏ ।
ଷ୍ଟେମିଂ
ମୂଳ ପୃଷ୍ଠା: ଷ୍ଟେମିଂ
ଏକ ଶବ୍ଦକୁ ତାହାର ଗଠନ ଅନୁସାରେ ମୂଳ ଅକ୍ଷରରେ ରୂପାନ୍ତରଣ କରିବାକୁ ଷ୍ଟେମିଂ କୁହାଯାଇଥାଏ ।
ଲେମାଟାଇଜେସନ
ଲେମାଟାଇଜେସନ ସାଧାରଣତଃ ଷ୍ଟେମିଂଠାରୁ ଉନ୍ନତଧରଣର ଅଟେ । ଏହା କେବଳ ଗୋଟିଏ ଶବ୍ଦକୁ ଲକ୍ଷ୍ୟରେ ନରଖି ଏହାର ପାଖାପାଖି ଶବ୍ଦଗୁଡ଼ିକୁ ମଧ୍ୟ ନଜରରେ ରଖି ସେମାନଙ୍କର ମୂଳ ଅକ୍ଷରରେ ରୂପାନ୍ତରଣ କରିଥାଏ । ଯଦିଓ ଓଡ଼ିଆ ଭାଷାରେ ଏପର୍ଯ୍ୟନ୍ତ ଶତ ପ୍ରତିଶତ ତ୍ରୁଟି ବିହୀନ ଲେମାଟାଇଜେସନ ହେଇପାରି ନାହିଁ ।
ମନେରଖନ୍ତୁ ଷ୍ଟେମିଂରେ କେବଳ ଶବ୍ଦର ଅକ୍ଷ୍ୟରମାନଙ୍କର ଗଠନ ଦେଖି ମୂଳ ରୁପକୁ ଅଣାଯାଇଥାଏ, କିନ୍ତୁ ଏଠାରେ ଶବ୍ଦଟି କେଉଁ ଉଦ୍ଦେଶ୍ୟର କୁହାଯାଇଛି ତାହା ଦେଖି ମୂଳ ରୁପକୁ ଅଣା ଯାଇଥାଏ। ଏହାଦ୍ୱାରା ସମାନ ଅର୍ଥ ଥିବା ଶବ୍ଦଗୁଡ଼ିକୁ ମିଳାଇବାରେ ସୁବିଧା ହୋଇଥାଏ ।
ଷ୍ଟପୱାର୍ଡ ବାହାର କରିବା
ବାକ୍ୟ ମଧ୍ୟରେ ଏଭଳି କିଛି ଶବ୍ଦ ଥାଏ ଯାହା ବାକ୍ୟଟିକୁ ସୁନ୍ଦର ଏବଂ ବାକ୍ୟରଣ ଠିକ କରିବାରେ ଉପଯୋଗ ହୁଏ କିନ୍ତୁ ବାକ୍ୟର ଅର୍ଥ ବୁଝିବାରେ ସେହି ଶବ୍ଦଗୁଡ଼ିକ କିଛି କାମରେ ଆସନ୍ତି ନାହିଁ, ଏହି ପ୍ରକାର ଶବ୍ଦକୁ ଷ୍ଟପୱାର୍ଡ କୁହାଯାଏ ।
ବିରାମ ଚିହ୍ନ ବାହାର କରିବା
ବାକ୍ୟଗୁଡ଼ିକୁ ସଫା କରିବା ନିମିତ୍ତ ସେଥିରେ ଥିବା ବିଭିନ୍ନ ବିରାମ ଚିହ୍ନ ବା ପଂଚୁଏସନ ମାର୍କକୁ ବାହାର କରାଯାଇଥାଏ । କିଛି ପଂଚୁଏସନ ମାର୍କ ହେଲା ପ୍ରଶ୍ନ ବାଚକ ଚିହ୍ନ, କମା, ପୂର୍ଣ୍ଣଚ୍ଛେଦ ଇତ୍ୟାଦି ।
ନେମଡ ଏଣ୍ଟିଟି ରେକଗନିସନ (ଏନ.ଇ.ଆର.)
ନେମଡ ଏଣ୍ଟିଟି ରେକଗନିସନ ବା ଏନ.ଇ.ଆର. ହେଉଛି ଏକ ପ୍ରକ୍ରିୟା ଯେଉଁଥିରେ ଆମେ ଏକ ଲେଖାକୁ ବିଶ୍ଳେଷଣ କରି ସେଥିରୁ ଦରକାରୀ ବିଶେଷ୍ୟ ଯଥା ଲୋକଙ୍କ ନାମ, ସ୍ଥାନର ନାମ କିମ୍ବା କୌଣସି ସଂସ୍ଥାର ନାମକୁ ବାହାର କରାଯାଇଥାଏ ।
ସେଣ୍ଟିମେଣ୍ଟ ଆନାଲିସିସ
ସେଣ୍ଟିମେଣ୍ଟ ଆନାଲିସିସ ବା ଭାବ ବିଶ୍ଳେଷଣ ହେଉଛି ଏକ ପ୍ରକ୍ରିୟା ଯାହାଦ୍ୱାରା ଲେଖା ବା କଥାବାର୍ତ୍ତାରେ ଥିବା ଭାବପ୍ରବଣତାକୁ ବାହାର କରାଯାଇଥାଏ । ମୁଖ୍ୟତଃ ଏହି ପ୍ରକ୍ରିୟାଦ୍ୱାରା ଗ୍ରାହକମାନେ ଦେଇଥିବା ମାତାମତରୁ ତାଙ୍କର ଭାବପ୍ରବଣତା ଉଦ୍ଧାର କରାଯାଇଥାଏ, ଯେପରିକି ଗ୍ରାହକଜଣକ ସେବା ଉପଲବ୍ଧକରି ଖୁଶି ଅଛନ୍ତି ବା ଦୁଃଖିତ ବା ରାଗି ଇତ୍ୟାଦି ।
ଅଟୋମେଟିକ ସମରାଇଜେସନ
ସ୍ୱତଃପ୍ରବୃତ ଭାବେ ଏକ ଲେଖା ବା କଥାର ସାରକଥା ବା ସାରାଂଶ ଉଦ୍ଧାର କରିବାର ପ୍ରକ୍ରିୟାକୁ ଅଟୋମେଟିକ ସମରାଇଜେସନ ବା ଅଟୋ ସମରାଇଜେସନ କୁହାଯାଇଥାଏ ।  ଏହି ମୁଖ୍ୟତଃ ଦୁଇ ଭାଗରେ ବିଭକ୍ତ ।
ଏକ୍ସଟ୍ରାକ୍ଟିଭ ସମରାଇଜେସନ
ଏଥିରେ ଲେଖାଟିରେ ଥିବା ଅଦରକାରୀ ଶବ୍ଦଗୁଡ଼ିକୁ ହଟେଇଦିଆଯାଇଥାଏ । କୌଣସି ନୂଆ ଶବ୍ଦ ଯୋଗ କରାଯାଇନଥାଏ । ଲେଖାଟିରେ ଥିବା ଶବ୍ଦଗୁଡ଼ିକୁ ଉପଯୋଗକରି ସାରାଂଶ ପ୍ରସ୍ତୁତ କରାଯାଇଥାଏ ।
ଆବଷ୍ଟ୍ରାକ୍ଟିଭ ସମରାଇଜେସନ
ଏଥିରେ ମେସିନ ଲର୍ଣିଂ ବା ଡିପ୍ ଲର୍ଣିଂ ଉପଯୋଗକରି ଲେଖାଟିରେ ଥିବା ଶବ୍ଦ ସହିତ ନୂଆ ଶବ୍ଦ ମଧ୍ୟ ଯୋଗ କରାଯାଇ ସାରାଂଶ ପ୍ରସ୍ତୁତ କରାଯାଏ । ଏହି ପ୍ରକ୍ରିୟାରେ ସାରକଥା ନିରୂପଣ କରିବା କଷ୍ଟକର ଏବଂ ସମୟସାପେକ୍ଷ ଅଟେ ।
କୋରିଫରେନ୍ସ ରିଜୋଲ୍ୟୁସନ
ଯଦି ଗୋଟିଏ ଲେଖାରେ ଦୁଇ ବା ଅଧିକ ଶବ୍ଦ ଗୋଟିଏହିଁ ବସ୍ତୁ, ସ୍ଥାନ ବା ବ୍ୟକ୍ତିଙ୍କୁ ସମ୍ବୋଧିତ କରୁଥାନ୍ତି ତେବେ ସେମାନଙ୍କର ସନ୍ଦର୍ଭ ଏକ ବୋଲି କୁହାଯାଇପାରେ । ଯନ୍ତ୍ରଟି କଥାବାର୍ତ୍ତା ସମୟରେ ଏହି ସନ୍ଦର୍ଭକୁ ନଜରରେ ରଖି ବାକ୍ୟର ଅର୍ଥ ବାହାର କରିବା ଗୁରୁତ୍ୱପୂର୍ଣ୍ଣ ଅଟେ । ଏହି ସନ୍ଦର୍ଭ ସମାଧାନକୁ କୋରିଫରେନ୍ସ ରିଜୋଲ୍ୟୁସନ କୁହାଯାଇଥାଏ ।
ଆଧାର
ଶ୍ରେଣୀ:ଓଡ଼ିଆ ଭାଷା ଶ୍ରେଣୀ:ଆର୍ଟିଫିସିଆଲ ଇଣ୍ଟେଲିଜେନ୍ସ
ବାମ୍ଲାନିଭିମାବ
ବାମ୍ଲାନିଭିମାବ ହେଉଛି COVID-19 ଚିକିତ୍ସା ପାଇଁ ବ୍ୟବହୃତ ଏକ ଔଷଧ; କିନ୍ତୁ ଓମିକ୍ରନ୍ ଭଳି କୋଭିଡ ପ୍ରକାରଗୁଡିକର ପ୍ରତିରୋଧ ପ୍ରତିରୋଧ ହେଉଛି ।   ଏକ‌କ ଭାବରେ ଏବେ ଦିଆଯାଉ ନାହିଁ କିନ୍ତୁ ବାମ୍ଲାନିଭିମାବ/ଇଟେସିଭିମାବ ମିଶ୍ରଣ ଭାବରେ ଦିଅଯାଉଛି ।  ଏହା ଏକ ଶିରାରେ ଇଞ୍ଜେକ୍ସନ ଆକାରରେ ଦିଆଯାଏ ।
ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ମୁଣ୍ଡ ବୁଲାଇବା ଏବଂ ମୁଣ୍ଡବିନ୍ଧା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲକ୍ସିସ୍ ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ନିରାପତ୍ତା ଅସ୍ପଷ୍ଟ ଥିବାବେଳେ ମଧ୍ୟ ଗର୍ଭାବସ୍ଥାରେ ବ୍ୟବହୃତ ହୋଇପାରେ | ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ଏସଏଆରଏସ-କୋଭି-୨ ସ୍ପାଇକ୍ ପ୍ରୋଟିନ୍ ବିରୁଦ୍ଧରେ ନିର୍ଦ୍ଦେଶିତ ହୋଇ କାର୍ଯ୍ୟକ୍ଷମ ହୁଏ ।
ନଭେମ୍ବର ୨୦୨୦ ମସିହାରେ ବାମ୍ଲାନିଭିମାବ ଆମେରିକାରେ ଜରୁରୀକାଳୀନ ବ୍ୟବହାର ପ୍ରାଧିକରଣ (EUA) ଗ୍ରହଣ କରିଥିଲେ। ଏପ୍ରିଲ ୨୦୨୧ ରେ, ଏକ‌କ ବ୍ୟବହାର ପାଇଁ ଏହା ରଦ୍ଦ କରାଯାଇଥିଲା। କମ୍ ପ୍ରତିରୋଧ ସହିତ ନିର୍ଦ୍ଦିଷ୍ଟ ଅଞ୍ଚଳରେ ଡିସେମ୍ବର ୨୦୨୧ ସୁଦ୍ଧା ଏହି ମିଶ୍ରଣ ବ୍ୟବହାରରେ ରହିଅଛି । ୟୁରୋପ କିମ୍ବା ବ୍ରିଟେନରେ ଏହା ଅନୁମୋଦିତ ନୁହେଁ | ଆମେରିକା ସରକାର ୨୦୨୦ରେ ଡୋଜ ପିଛା ପ୍ରାୟ ୧,୨୫୦ ଡଲାର ମୂଲ୍ୟାୟନ କରିଥିଲେ ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
କାନାଗ୍ଲିଫ୍ଲୋଜିନ
୨୦୧୩ରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ କାନାଗ୍ଲିଫୋଜିନକୁ ଅନୁମୋଦନ କରାଯାଇଥିଲା । ବ୍ରିଟେନରେ ୨୦୧୯ରେ ଏକ ମାସର ଯୋଗାଣ ମୂଲ୍ୟ ୩୯ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ ୪୭୫ ଡଲାର ଅଟେ । ୨୦୧୭ରେ, ଏହା ଆମେରିକାର ୧୯୨ତମ ସାଧାରଣ ପ୍ରେସକ୍ରିପସନ୍ ଔଷଧ ଥିଲା, ଯେଉଁଥିରେ ତିନି ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା |
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
କ୍ଲୋରଡାଏଜେପୋକ୍ସାଇଡ
କ୍ଲୋରଡାଏଜେପୋକ୍ସାଇଡ, ଅନ୍ୟମାନଙ୍କ ମଧ୍ୟରେ ଏକ ବାଣିଜ୍ୟିକ ନାମ ଲିବ୍ରିୟମ୍, ଏକ ବେଞ୍ଜୋଡାଏଜେପିନ ଶ୍ରେଣୀର ଏକ ଔଷଧ, ଯାହା ମଦ୍ୟପାନ ପ୍ରତ୍ୟାହାର ଏବଂ ଉଦ୍‌ବେଗ ଅବ୍ୟବସ୍ଥା ଜନିତ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ | ଏହା ସାଧାରଣତଃ ପାଟିରେ ଦିଆଯାଏ | ୪ ସପ୍ତାହରୁ କମ୍ ସମୟ ପାଇଁ ବ୍ୟବହାର କରିବାକୁ ସୁପାରିଶ କରାଯାଏ | ଏହାର ପ୍ରଭାବ ଦ୍ରୁତ ଗତିରେ ଆରମ୍ଭ ହୁଏ ଏବଂ ତିନି ଦିନ ପର୍ଯ୍ୟନ୍ତ ରହିଥାଏ |
ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରା, ଖରାପ ସମନ୍ୱୟ ଏବଂ ଦ୍ୱନ୍ଦ୍ୱ ଅନ୍ତର୍ଭୁକ୍ତ | ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଚଳପ୍ରଚଳ ଅସୁବିଧା, ଲିଙ୍ଗୋତ୍ଥାନ ଅସୁବିଧା ଏବଂ ଅସ୍ଥି ମଜ୍ଜା ସମସ୍ୟା ହୋଇପାରେ | ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ ଏବଂ ସ୍ତନ୍ୟପାନ ସମୟରେ ଏହା ସୁପାରିଶ କରାଯାଏ ନାହିଁ | ଯକୃତ ଜନିତ ସମସ୍ୟାରେ ଛୋଟ ଛୋଟ ଡୋଜ ସୁପାରିଶ କରାଯାଏ | କ୍ଲୋର୍‌ଡାଏଜେପୋକ୍ସାଇଡ ସ‌ହିତ ଏହାର ମେଟାବୋଲାଇଟ୍ ଥିଲେ ଦୀର୍ଘ ଅଧା ଜୀବନ ରହେ |
୧୮୫୮ ମସିହାରେ କ୍ଲୋର୍‌ଡାଏଜେପୋକ୍ସାଇଡ ପେଟେଣ୍ଟ୍ ହୋଇଥିଲା ଏବଂ ୧୯୬୦ ମସିହାରେ ଚିକିତ୍ସା ବ୍ୟବହାର ପାଇଁ ଅନୁମୋଦିତ ହୋଇଥିଲା | ଏହା ପ୍ରଥମ ବେଞ୍ଜୋଡାଏଜେପିନ୍ ଥିଲା ଏବଂ ସୁଯୋଗ କ୍ରମେ ଆବିଷ୍କୃତ ହୋଇଥିଲା | ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ ଅଟେ | ଯୁକ୍ତରାଜ୍ୟରେ ୧୦ ମିଗ୍ରାର ୧୦୦ ବଟିକା ମୂଲ୍ୟ ୨୦୨୦ ସୁଦ୍ଧା ପ୍ରାୟ ୧୮ ପାଉଣ୍ଡ ଥିଲା । ଯୁକ୍ତରାଷ୍ଟରେ ଏହାର ମୂଲ୍ୟ ୨୯୨୯ ମସିହାରେ ୧୩ ଡଲାର ଥିଲା ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ଇନସୁଲିନ୍ ଆସ୍ପାର୍ଟ
ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିମ୍ନ ରକ୍ତ ଶର୍କରା, ଆଲର୍ଜି ପ୍ରତିକ୍ରିୟା, ଗଲୁ ଏବଂ ଇଞ୍ଜେକ୍ସନ ସ୍ଥାନରେ ଯନ୍ତ୍ରଣା ହୋଇପାରେ | ଅନ୍ୟାନ୍ୟ ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ କମ୍ ରକ୍ତ ପୋଟାସିୟମ୍ ଅନ୍ତର୍ଭୁକ୍ତ ହୋଇପାରେ | ଗର୍ଭାବସ୍ଥାରେ ବ୍ୟବହାର ଏବଂ ସ୍ତନ୍ୟପାନ କରାଇବା ସାଧାରଣତଃ ନିରାପଦ ଅଟେ | ତନ୍ତୁ ଗ୍ରହଣ କରୁଥିବା ଗ୍ଲୁକୋଜର ପରିମାଣକୁ ବୃଦ୍ଧି କରି ଯକୃତଦ୍ୱାରା ନିର୍ମିତ ଗ୍ଲୁକୋଜର ପରିମାଣକୁ ହ୍ରାସ କରେ ଓ ଏହା ମଣିଷର ଇନସୁଲିନ୍ ସହିତ ସମାନ କାମ କରେ | ଏହା ମାନବ ଇନସୁଲିନର ଏକ ଉତ୍ପାଦିତ ରୂପ; ଯେଉଁଠାରେ ଗୋଟିଏ ମାତ୍ର ଆମିନୋ ଏସିଡ ପରିବର୍ତ୍ତନ କରାଯାଇଛି, ବିଶେଷ ଭାବରେ ବି୨୮ ସ୍ଥିତିରେ ଏକ ପ୍ରୋଲିନ ସ‌ହିତ ଆସପାର୍ଟିକ ଏସିଡ |
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ଜାଏଣ୍ଟ ସେଲ ଆର୍ଟେରାଇଟିସ
ଜାଏଣ୍ଟ ସେଲ ଆର୍ଟେରାଇଟିସ ବା ଜିସିଏ, ଅନ୍ୟ ନାମ ଟେମ୍ପୋରାଲ ଆର୍ଟେରାଇଟିସ (ଇଂରାଜୀ ଭାଷାରେ Giant-cell arteritis/ GCA, also called temporal arteritis) ଏକ ପ୍ରଦାହ (inflammatory) ରୋଗ ଯାହା ରକ୍ତନଳୀକୁ (blood vessels) ଆକ୍ରମଣ କରିଥାଏ । ଏହି ରୋଗ ହେଲେ ମୁଣ୍ଡ ବିନ୍ଧା, ଟେମ୍ପ୍ଲ ସ୍ଥାନରେ ଯନ୍ତ୍ରଣା, ଫ୍ଲୁ ଭଳି ଲକ୍ଷଣ (flu-like symptoms), ଦ୍ୱୈତ ଦୃଷ୍ଟି (double vision), ପାଟି ଖୋଲିବାକୁ କଷ୍ଟ ହେବା ଇତ୍ୟାଦି ଲକ୍ଷଣ ଦେଖାଯାଏ । ରୋଗ ଜଟିଳ ହେଲେ ଅଫଥାଲମିକ ଧମନୀ ଅବରୋଧ ହେବା ଯୋଗୁ ରୋଗୀ ଅନ୍ଧ ହୋଇପାରେ, ଆଓର୍ଟିକ ଡିସେକସନ (aortic dissection), ଆଓର୍ଟିକ ଆନିଉରିଜ୍ମ (aortic aneurysm) ଆଦି ରୋଗ ସୃଷ୍ଟି ହୁଏ । ଏହି ରୋଗ ସାଥୀରେ ଅନେକ ସମୟରେ  ପଲିମ୍ୟାଲଜିଆ ରିଉମାଟିକା (polymyalgia rheumatica) ରୋଗ ଥାଏ ।
ଏହି ରୋଗର କାରଣ ଅଦ୍ୟାବଧି ଅଜ୍ଞାତ ଅଛି । ବଡ଼ ଧମନୀର କାନ୍ଥରେ ଥିବା କ୍ଷୁଦ୍ର ରକ୍ତନଳୀମାନଙ୍କର (small blood vessels) ପ୍ରଦାହ ହେବା ଯୋଗୁ ରୋଗ ହୁଏ । ମୂଖ୍ୟତଃ ମୁଣ୍ଡ ଓ ବେକର ରକ୍ତନଳୀମାନ ଆକ୍ରାନ୍ତ ହୁଅନ୍ତି, ଛାତିରେ ମଧ୍ୟ ଆକ୍ରମଣ ହୋଇପାରେ । ଲକ୍ଷଣ, ରକ୍ତ ପରୀକ୍ଷା ଓ ମେଡିକାଲ ଇମେଜିଙ୍ଗ (en:medical imaging) କରି ରୋଗ ନିର୍ଣ୍ଣୟ କରାଯାଏ ଓ ଟେମ୍ପୋରାଲ ଧମନୀର (temporal artery) ବାୟୋପ୍ସି (biopsy) ସାହାଯ୍ୟରେ ନିଶ୍ଚିତ କରାଯାଏ । ରୋଗ ଥାଇ ମଧ୍ୟ ୧୦% ରୋଗୀଙ୍କର ଟେମ୍ପୋରାଲ ଧମନୀରେ କୌଣସି ଅସୁବିଧା ନଥାଏ ।
ପ୍ରେଡନିସୋନ (prednisone) ଭଳି ଗ୍ଲୁକୋକର୍ଟିକଏଡସ (Steroids) ଅଧିକ ମାତ୍ରାରେ ଦେଇ ଏହାର ଚିକିତ୍ସା କରାଯାଏ । ଲକ୍ଷଣ ଉପଶମ ହୋଇଯିବା ପରେ ଔଷଧ ମାତ୍ରା ମାସକୁ ୧୫% କମେଇ ଦିଆଯାଏ । କମ ମାତ୍ରା ଦିଆଯିବା ପରେ ପରବର୍ତ୍ତୀ ବର୍ଷ ଧୀରେ ଧୀର ଆହୁରି କମ ଦିଆଯାଏ । ଅସ୍ଥି କ୍ଷୟ ରୋକିବାକୁ ବାଇଫସଫୋନେଟ (bisphosphonates) ଓ ପାକସ୍ଥଳୀ ସମସ୍ୟା ଲାଘବ ନିମନ୍ତେ ପ୍ରୋଟିନ ପମ୍ପ ଇନହିବିଟର (proton pump inhibitor) ଦିଆଯାଏ ।
ବର୍ଷକୁ ୫୦ ବର୍ଷ ବୟସରୁ ଅଧିକ ପ୍ରତି ୧୫,୦୦୦ ଜଣ ବ‌ୟସ୍କ ଲୋକଙ୍କ ମଧ୍ୟରୁ ଜଣକୁ ଏହି ରୋଗ ହୁଏ । ୫୦ ବର୍ଷ ବୟସ ଉପରେ ରୋଗ ହେଉଥିଲେ ମଧ୍ୟ ୭୦ ବର୍ଷ ବୟସ ପରେ ସାଧାରଣତଃ ଅଧିକ ହୁଏ । ମହିଳାମାନେ ପୁରୁଷଙ୍କ ଅପେକ୍ଷା ଅଧିକ ଆକ୍ରାନ୍ତ ହୋଇଥାଆନ୍ତି । ଉତ୍ତର ୟୁରୋପ ଜାତ ବ୍ୟକ୍ତି ଅଧିକ ଆକ୍ରାନ୍ତ ହୁଅନ୍ତି । ଆୟଷ ପ୍ରାୟ ସାଧାରଣ ରହେ । ସନ ୧୮୯୦ରେ ଏହି ରୋଗ ବିଷୟ ପ୍ରଥମେ ବର୍ଣ୍ଣନା କରାଯାଇଥିଲା ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ଗୁରୁବରୁ ମାଝି
ଗୁରୁବରୁ ମାଝି (ମୃତ୍ୟୁ: ୨୨ ଡିସେମ୍ବର ୨୦୧୫) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୯୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଉମରକୋଟ ବିଧାନ ସଭା ନିର୍ବାଚନ ମଣ୍ଡଳୀରୁ ୧୦ମ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
ଜନ୍ମ, ପରିବାର ଓ ଶିକ୍ଷା
ଗୁରୁବରୁ ମାଝିଙ୍କ ବାପାଙ୍କ ନାମ ଯୁଗଧର ମାଝି ଓ ପତ୍ନୀଙ୍କ ନାମ ରାଇମତି ମାଝି ।
ରାଜନୈତିକ ଜୀବନ
ଗୁରୁବରୁ ମାଝି ଓଡ଼ିଶା ରାଜନୀତିରେ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।
୧୯୯୦ ଓଡ଼ିଶା ବିଧାନ ସଭା ନିର୍ବାଚନରେ ସେ ଉମରକୋଟ ବିଧାନ ସଭା ନିର୍ବାଚନ ମଣ୍ଡଳୀରୁ ଜନତା ଦଳର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୩୩,୮୨୬ ଖଣ୍ଡ ଭୋଟ୍ ପାଇଥିଲେ । ସେ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ପରମା ପୂଜାରୀଙ୍କୁ ୧୩,୨୯୪ ଖଣ୍ଡ ଭୋଟ୍‌ରେ ପରାସ୍ତ କରି ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୧୯୯୫ ମସିହାଯାଏଁ କାର୍ଯ୍ୟ କରିଥିଲେ ।
ମୃତ୍ୟୁ
ଗୁରୁବରୁ ମାଝି ୨୦୧୫ ମସିହାର ଡିସେମ୍ବର ୨୨ ତାରିଖରେ ମୃତ୍ୟୁବରଣ କରିଥିଲେ ।
ଆଧାର
ଶ୍ରେଣୀ:୨୦୧୫ ମୃତ୍ୟୁ ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ନବରଙ୍ଗପୁର ଜିଲ୍ଲାର ଲୋକ ଶ୍ରେଣୀ:୧୦ମ ଓଡ଼ିଶା ବିଧାନ ସଭାର ସଭ୍ୟ
ସଂଖ୍ୟା ରେଖା
ମୂଳଭୂତ ଗଣିତରେ ସଂଖ୍ୟା ରେଖା ହେଉଛି ଏକ ମାନକ ଚିହ୍ନିତ ଜ୍ୟାମିତିକ ସରଳ ରେଖାଚିତ୍ର ଯେଉଁଥିରେ ବାସ୍ତବ ସଂଖ୍ୟା ଜଗତର ସମସ୍ତ ସଂଖ୍ୟାକୁ ଚିହ୍ନିତ କରାଯାଇପାରିବ । ଏହି ଜ୍ୟାମିତିକ ସଂଖ୍ୟା ରେଖା ଉପରିସ୍ଥ ପ୍ରତ୍ୟେକ ବିନ୍ଦୁ ଗୋଟିଏ ଗୋଟିଏ ବାସ୍ତବ ସଂଖ୍ୟାକୁ ଚିହ୍ନଟ ବା ପ୍ରକାଶ କରିଥାଏ । ଚିତ୍ରରେ କେବଳ ଧନାତ୍ମକ ୯ ଏବଂ ଋଣାତ୍ମକ ୯ ମଧ୍ୟବର୍ତ୍ତୀ ସଂଖ୍ୟା ସବୁ ଦର୍ଶାଯାଇଥିଲେ ବି ସଂଖ୍ୟାରେଖାରେ ସମସ୍ତ ବାସ୍ତବ ସଂଖ୍ୟା ଯଥା; ପୂର୍ଣ୍ଣସଂଖ୍ୟା (ଧନାତ୍ମକ ଏବଂ ଋଣାତ୍ମକ ), ଗଣନ ସଂଖ୍ୟା, ପରିମେୟ ସଂଖ୍ୟା, ଅପରିମେୟ ସଂଖ୍ୟା ଇତ୍ୟାଦି ସମସ୍ତ ବାସ୍ତବ ସଂଖ୍ୟା ଚିହ୍ନଟ କରାଯାଇପାରିବ । ଅର୍ଥାତ ସଂଖ୍ୟାରେଖା ଉପରିସ୍ଥ ପ୍ରତ୍ୟେକ ବିନ୍ଦୁ କୌଣସି ନା କୌଣସି ବାସ୍ତବ ସଂଖ୍ୟାକୁ ପ୍ରକାଶ କରେ ।
କିପରି ଆଙ୍କିବା
ସଂଖ୍ୟା ରେଖା ସାଧାରଣତଃ ଭୂସମାନ୍ତର ଏକ ଜ୍ୟାମିତିକ ସରଳରେଖା ଭାବେ ଅଙ୍କାଯାଇପାରିବ । ଅବଶ୍ୟ କାର୍ଟେସିଆନ ଜ୍ୟାମିତିରେ ଏହି ସଂଖ୍ୟାରେଖା ଭୂଲମ୍ବ ଅବସ୍ଥାରେ ମଧ୍ୟ ଅଙ୍କାଯାଏ । ତେବେ ଏହାର ଆରମ୍ଭ ବିନ୍ଦୁ ଏବଂ ଶେଷ ବିନ୍ଦୁ ନ ଥାଏ । ସେଥିପାଇଁ ଉଭୟ ପ୍ରାନ୍ତ ପରସ୍ପର ବୀପରୀତମୁଖୀ ଦୁଇ ତୀର ଚିହ୍ନଦ୍ୱାରା ଚିହ୍ନିତ ହୋଇଥାଏ । ଗାଣିତିକ ଅର୍ଥରେ ଏହା ବୁଝାଏ ଯେ ସର୍ବ ନିମ୍ନ ଏବଂ ସର୍ବ ବୃହତ୍ତ ବାସ୍ତ ସଂଖ୍ୟା ନାହିଁ । ଏହି ଜ୍ୟାମିତିକ ରେଖାର ମଧ୍ୟବିନ୍ଦୁକୁ ସାଧାରଣତଃ ଶୁନ (୦) ମାନକ ଭାବେ ମାନାଙ୍କିତ କରାଯାଇ  ସମାନ ସମାନ ବ୍ୟବଧାନରେ ଏହାର ବାମଦିଗରେ ଋଣରାଶି ଏବଂ ଦକ୍ଷିଣ ଦିଗରେ ଧନରାଶି ସମୂହର ପ୍ରକାଶ କରାଯାଏ । ଭୂଲମ୍ବ ରେଖା ହୋଇଥିବା ସ୍ଥଳେ ମଧ୍ୟ ବିନ୍ଦୁର ଉର୍ଦ୍ଧ୍ୱକୁ ଧନ ରାଶି ସମୂହ ଏବଂ ମଧ୍ୟ ବିନ୍ଦୁର ନିମ୍ନକୁ ଋଣରାଶି ସମୂହ ପ୍ରକାଶ କରାଯାଇଥାଏ । ଏହି ରେଖା ଆଦ୍ୟ ଏବଂ ଅନ୍ତ ବିନ୍ଦୁ ବିହୀନ ଏକ ରେଖାଖଣ୍ଡ ଭଳି ଉଭୟ ପାର୍ଶ୍ୱରେ ଅସୀମିତ ଦୂରତା ଯାଏଁ ବଢିପାରେ ।
ସଂଖ୍ୟା ଦ୍ୱୟର ତୁଳନା
ସଂଖ୍ୟା ରେଖା ସାହାଯ୍ୟରେ ସଂଖ୍ୟା ରେଖା ଉପରିସ୍ଥ ଯେ କୌଣସି ଦୁଇଟି ସଂଖ୍ୟାର ତୁଳନା ସହଜତର ହୋଇଥାଏ ।
ତୁଳନା ପାଇଁ ଉଦ୍ଦିଷ୍ଟ ଦୁଇ ସଂଖ୍ୟାକୁ ସଂଖ୍ୟାରେଖାରେ (ବିନ୍ଦୁଦ୍ୱୟ) ଚିହ୍ନଟ କରିବାପରେ ଏହି ବିନ୍ଦୁଦ୍ୱୟ ମଧ୍ୟରେ ମାନକ ଦୂରତା ହେବ ସଂଖ୍ୟା ଦ୍ୱୟ ମଧ୍ୟରେ ଅନ୍ତର । ଉଦାହରଣ ସ୍ୱରୂପ ଉପରିସ୍ଥ ସଂଖ୍ୟାରେଖାରେ ଧନାତ୍ମକ ୧ ଏବଂ ଋଣାତ୍ମକ ୧ ମଧ୍ୟରେ ଅନ୍ତର ହେଉଛି ଏହି ଦୁଇ ବିନ୍ଦୁ ମଧ୍ୟରେ ଦୂରତା ଅର୍ଥାତ ୨ ।
ଲଘିଷ୍ଠ ସାଧାରଣ ଗୁଣିତକ
ଉଦାହରଣ
ଗୁଣନୀୟକ ପଦ୍ଧତିରେ ୪ ଓ ୬ର ଲସାଗୁ ନିର୍ଣ୍ଣୟ:
୪ର ଗୁଣିତକସବୁ ହେଲା:- ୪, ୮, ୧୨, ୧୬, ୨୦, ୨୪ ...............
୬ର ଗୁଣିତକ ସବୁ ହେଲା:- ୬, ୧୨, ୧୮, ୨୪ .................
ଉଭୟ ମଧ୍ୟରେ ସାଧାରଣ ଗୁଣିତକଗୁଡିକ ହେଲା: ୧୨, ୨୪ .........
ଅତଏବ ଲଘିଷ୍ଠ ସାଧାରଣ ଗୁଣିତକଟି ହେଉଛି - ୧୨
ବାହାର ଲିଙ୍କ
ଶ୍ରେଣୀ:ସଂଖ୍ୟା ଶ୍ରେଣୀ:ଗଣିତ
ଲଙ୍କେଶ୍ୱରୀ ମନ୍ଦିର
thumb|ମାଁ ଲଙ୍କେଶ୍ୱରୀ ଲଙ୍କେଶ୍ୱରୀ ମନ୍ଦିର ଭାରତୀୟ ରାଜ୍ୟ ଓଡ଼ିଶାର ସୋନପୁର  ଠାରେ ମହାନଦୀ ଭିତରେ ଅବସ୍ଥିତ ଏକ ମନ୍ଦିର । ଏକଦା ସୋନପୁରକୁ ପଶ୍ଚିମ ଲଙ୍କା ବୋଲି କୁହାଯାଉଥିଲା । ଲଙ୍କେଶ୍ୱରୀ ସୋନପୁର ସହରର ଆରାଧ୍ୟା ଦେବୀ ।
ମୂଳତଃ  ମାଁ ଲଙ୍କେଶ୍ୱରୀ ଦେବୀ ସୋନପୁରର କୈବର୍ତ ( fisherman) ସଂପ୍ରଦାଯର ଲୋକ ଆରାଧନା କରିଥାନ୍ତି ।ଏହି ମନ୍ଦିର ସୋନପୁର -ଉଲୁଣ୍ଡା ରାସ୍ତାରେ ରହିଛି ।
ବାହାର ଲିଙ୍କ
ଶ୍ରେଣୀ:ହିନ୍ଦୁ ମନ୍ଦିର
ଗରିଷ୍ଠ ସାଧାରଣ ଗୁଣନୀୟକ
ପାଟିଗଣିତ ତଥା ସଂଖ୍ୟାତତ୍ତ୍ୱରେ ଅନ୍ତତଃ ଦୁଇଟି ପୂର୍ଣ୍ଣାଙ୍କର ( ଅଣଶୁନ୍ୟ, ଯଥା 'କ' ଓ 'ଖ' ) ଗରିଷ୍ଠ ସାଧାରଣ ଗୁଣନୀୟକ (GCD ବା ଗ. ସା. ଗୁ. )ହେଉଛି ସେହି ବୃହତ୍ତମ ଧନାତ୍ମକ ସଂଖ୍ୟା ଯାହାଦ୍ୱାରା ଉଭୟ 'କ' ଓ 'ଖ'  ବିଭାଜ୍ୟ ।  ସେହିପରି ଦୁଇରୁ ଅଧିକ ପୂର୍ଣ୍ଣାଙ୍କର  '''ଗ. ସା. ଗୁ.''' ହେବ ସେହି ବୃହତ୍ତମ ଧନାତ୍ମକ ସଂଖ୍ୟା ଯାହାଦ୍ୱାରା ନିଆଯାଇଥିବା ପ୍ରତ୍ୟେକ ସଂଖ୍ୟା ବିଭାଜ୍ୟ ହେବ ।
ଉଦାହରଣ
ଗୁଣନୀୟକ ପଦ୍ଧତିରେ ୫୪ ଓ ୨୪ର ଗସାଗୁ ନିର୍ଣ୍ଣୟ:
୫୪ର ଗୁଣନୀୟକ ସବୁ ହେଲା:- ୫୪×୧= ୨୭×୨= ୧୮×୩ = ୯×୬
୨୪ର ଗୁଣନୀୟକ ସବୁ ହେଲା:- ୨୪ ×୧= ୮×୩= ୪×୬= ୧୨×୨
୫୪ର ସାଧାରଣ ଗୁଣନୀୟକ ସବୁ ହେଲା =୧, ୨, ୩, ୬, ୯, ୧୮, ୨୭, ୫୪
୨୪ର ସାଧାରଣ ଗୁଣନୀୟକ ସବୁ ହେଲା= ୧, ୨, ୩, ୪, ୬, ୮, ୧୨, ୨୪
ଉଭୟ ମଧ୍ୟରେ ବୃହତ୍ତମ ସାଧାରଣ ଗୁଣନୀୟକ ହେଲା: ୬
ବାହାର ଲିଙ୍କ
ଶ୍ରେଣୀ:ସଂଖ୍ୟା ଶ୍ରେଣୀ:ଗଣିତ
କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ସଂସ୍କୃତ ଲେଖକମାନଙ୍କ ତାଲିକା
ସାହିତ୍ୟ ଏକାଡେମୀ ପୁରସ୍କାର ଏକ ବାର୍ଷିକ ପୁରସ୍କାର, ଯାହା ସାହିତ୍ୟ ଏକାଡେମୀଦ୍ୱାରା (ଭାରତର ନ୍ୟାସନାଲ୍ ଏକାଡେମୀ ଅଫ୍ ଲେଟର୍ସ) ୨୪ଟି ଭାରତୀୟ ଭାଷାରେ ଲେଖକମାନଙ୍କୁ ପ୍ରଦାନ କରାଯାଇଥାଏ । ଏହି ପୁରସ୍କାର ପ୍ରଥମେ ୧୯୫୫ ମସିହାରେ ପୁରସ୍କୃତ କରାଯାଇଥିଲା। ଏଥିରେ ୫୦,୦୦୦ ଟଙ୍କା ଆର୍ଥିକ ପୁରସ୍କାର ରହିଛି । ପ୍ରଥମେ ଏହି ପୁରସ୍କାର ୧୯୫୬ ମସିହାରେ ସଂସ୍କୃତ ପାଇଁ ଦିଆଯାଇଥିଲା । ପ୍ରଥମ ପାଞ୍ଚଟି ପୁରସ୍କାର ସଂସ୍କୃତର ସଂସ୍କୃତି ସହିତ ଜଡିତ ଅନ୍ୟ ଭାଷାରେ କାର୍ଯ୍ୟ କରିବାକୁ ଦିଆ ଯାଇଥିଲା । ୧୯୬୭ ମସିହାରୁ ଏହି ପୁରସ୍କାର କେବଳ ସଂସ୍କୃତ ଭାଷାରେ କାର୍ଯ୍ୟ କରିବା ପାଇଁ ଦିଆଯାଇଛି । ଏହି ପୁରସ୍କାର ଜିତିଥିବା ସଂସ୍କୃତ ଭାଷା ଲେଖକଙ୍କ ତାଲିକା ନିମ୍ନରେ ଦିଆଯାଇଛି:
ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ସଂସ୍କୃତ ଲେଖକ
(୧୯୫୫, ୧୯୫୭, ୧୯୫୮, ୧୯୫୯, ୧୯୬୦, ୧୯୬୨, ୧୯୬୫, ୧୯୬୯, ୧୯୭୧, ୧୯୭୨, ୧୯୭୫, ୧୯୭୬ ଏବଂ ୧୯୭୮ରେ କୌଣସି ପୁରସ୍କାର ନାହିଁ)
ଶିଶୁ ସାହିତ୍ୟ ପୁରସ୍କାର ବିଜେତା
ସାହିତ୍ୟ ଏକାଡେମୀ ଶିଶୁ ସାହିତ୍ୟ ପାଇଁ ଏକ "ଶିଶୁ ସାହିତ୍ୟ ପୁରସ୍କାର" ମଧ୍ୟ ପ୍ରଦାନ କରିଥାଏ । ସଂସ୍କୃତ ପାଇଁ ନିମ୍ନୋକ୍ତ ପୁରସ୍କାର ବିଜେତାମାନେ ଅନ୍ତର୍ଭୁକ୍ତ :
ଯୁବ ପୁରସ୍କାର
୩୫ ବର୍ଷରୁ କମ୍ ବୟସର ଜଣେ ଲେଖକଙ୍କଦ୍ୱାରା ପ୍ରକାଶିତ ପୁସ୍ତକ :
ଆଧାର
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ବହି ଓ ଲେଖକ ଶ୍ରେଣୀ:ସାହିତ୍ୟ ଏକାଡେମୀ ପୁରସ୍କାର ବିଜେତା ଶ୍ରେଣୀ:ଭାରତ
ତାରିଣୀ ସର୍ଦ୍ଦାର
ତାରିଣୀ ସର୍ଦ୍ଦାର (୧୫ ଜୁଲାଇ ୧୯୨୦ - ୨୧ ଫେବୃଆରୀ ୨୦୦୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ମୋହନା ବିଧାନ ସଭା ନିର୍ବାଚନ ମଣ୍ଡଳୀରୁ ୪ର୍ଥ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
ଜନ୍ମ, ପରିବାର ଓ ଶିକ୍ଷା
ତାରିଣୀ ସର୍ଦ୍ଦାର ୧୯୨୦ ମସିହାର ଜୁଲାଇ ୧୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କନ୍ଧା ରଣବଜା ସର୍ଦ୍ଦାର ।
ରାଜନୈତିକ ଜୀବନ
ତାରିଣୀ ସର୍ଦ୍ଦାର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।
ମୃତ୍ୟୁ
ତାରିଣୀ ସର୍ଦ୍ଦାର ୨୦୦୩ ମସିହାର ଫେବୃଆରୀ ୨୧ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୨ ବର୍ଷ ବୟସ ହୋଇଥିଲା ।
ଆଧାର
ଶ୍ରେଣୀ:୧୯୨୦ ଜନ୍ମ ଶ୍ରେଣୀ:୨୦୦୩ ମୃତ୍ୟୁ ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ଗଜପତି ଜିଲ୍ଲାର ଲୋକ ଶ୍ରେଣୀ:୪ର୍ଥ ଓଡ଼ିଶା ବିଧାନ ସଭାର ସଭ୍ୟ
କ୍ରେସେଣ୍ଟିକ ଗ୍ଲୋମେରୁଲୋନେଫ୍ରାଇଟିସ
କ୍ରେସେଣ୍ଟିକ ଗ୍ଲୋମେରୁଲୋନେଫ୍ରାଇଟିସ, ଯାହା ଦୃତ ପ୍ରଗତିଶୀଳ ଗ୍ଲୋମେରୁଲୋନେଫ୍ରାଇଟିସ୍ ଭାବରେ ଜଣାଶୁଣା, ରୋଗରେ ବୃକ୍‌କର କାର୍ଯ୍ୟ ଦୃତ ଭାବରେ ହ୍ରାସ ପାଇ ମୂତ୍ରରେ ରକ୍ତ ଓ ପ୍ରୋଟିନ ଦେଖାଯାଏ ଓ ବୃକ୍‌କ ବାୟୋପ୍ସିରେ ନିର୍ଦ୍ଦିଷ୍ଟ ପରିଣାମ ମିଳେ । ଅନ୍ୟାନ୍ୟ ଲକ୍ଷଣ ମଧ୍ୟରେ ଥକ୍କାପଣ, ଗଣ୍ଠି ଯନ୍ତ୍ରଣା, ଜ୍ୱର, ଫୁଲା ଏବଂ ପେଟ ଯନ୍ତ୍ରଣା ହୋଇପାରେ | ଚିକିତ୍ସା ବିନା ଚିକିତ୍ସାରେ କିଛି ସପ୍ତାହରୁ କିଛି ମାସ ମଧ୍ୟରେ ବୃକ୍‌କ ବିଫଳ ହୁଏ |
ପ୍ରାରମ୍ଭିକ ଚିକିତ୍ସା ସାଧାରଣତଃ ଶିରାଭ୍ୟନ୍ତର ମିଥାଇଲପ୍ରେଡନିସୋଲୋନ୍ ଦିଆଯାଏ | ପରବର୍ତ୍ତୀ ଚିକିତ୍ସା ଏହାର ମୂଳ କାରଣ ଉପରେ ନିର୍ଭର କରିପାରେ। ସାଇକ୍ଲୋଫୋସଫାମାଇଡ୍ କିମ୍ବା ରିଟୁକ୍ସିମାବ ପରବର୍ତ୍ତୀ ସମୟରେ ଦିଆଯାଇପାରେ ।  ଫୁସଫୁସ ଜଡିତ ଥିଲେ ପ୍ଲାଜ୍ମାଫେରେସିସ କରାଯାଇପାରେ | କିଡନୀ ବିଫଳତା ଥିଲେ ଡାଏଲିସିସ ବା ବୃକ୍‌କ ପ୍ରତିରୋପଣ ଚିକିତ୍ସା କରାଯାଇପାରେ।
କ୍ରେସେଣ୍ଟିକ ଗ୍ଲୋମେରୁଲୋନେଫ୍ରାଇଟିସ ଏକ ବିରଳ ରୋଗ ଅଟେ, ଯାହା ପ୍ରତିବର୍ଷ ଏକ ନିୟୁତ ଲୋକଙ୍କ ମଧରୁ ପ୍ରାୟ 2ରୁ 7 ଜଣଙ୍କଠାରେ ଦେଖାଯାଏ | ପ୍ରଭାବିତ ଲୋକମାନଙ୍କର ବୟସ ସାଧାରଣତଃ ୨୦ରୁ ୫୦ ବର୍ଷ ମଧ୍ୟରେ ଥାଏ | ପୁରୁଷ ଏବଂ ସ୍ତ୍ରୀ ସମାନ ଭାବରେ ବାରମ୍ବାର ପ୍ରଭାବିତ ହୁଅନ୍ତି | ସାଧାରଣତଃ ଗୋରା ଲୋକମାନେ ପ୍ରଭାବିତ ହୁଅନ୍ତି | ବାୟୋପ୍ସି ଚିତ୍ରର ରୂପ ପ୍ରଥମେ ୧୯୧୪ ମସିହାରେ ବର୍ଣ୍ଣନା କରାଯାଇଥିଲାବେଳେ ବର୍ତ୍ତମାନର ନାମ ୧୯୪୨ ମସିହାରେ ବ୍ୟବହୃତ ହୋଇଥିଲା।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ଡୋରଜୋଲାମାଇଡ/ଟାଇମୋଲୋଲ
ଡୋରଜୋଲାମାଇଡ/ଟାଇମୋଲୋଲ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ କୋସୋପ୍ଟ, ଏକ ଔଷଧ ଯାହା ଗ୍ଲୁକୋମା ସମେତ ଆଖି ଭିତରେ ଉଚ୍ଚ ଚାପର ଚିକିତ୍ସା ପାଇଁ ବ୍ୟବହୃତ ହୁଏ | ଏହା ଡୋରଜୋଲାମାଇଡ ହାଇଡ୍ରୋକ୍ଲୋରାଇଡ ଓ ଟାଇମଲୋଲ ମାଲିଏଟର ଏକ ମିଶ୍ରିତ ଔଷଧ । ଯେତେବେଳେ ଟାଇମୋଲ ପରି ଏକ ବିଟା ବ୍ଲକର ଏକାକୀ ପର୍ଯ୍ୟାପ୍ତ ନୁହେଁ ସେତେବେଳେ ଏହା ବ୍ୟବହୃତ ହୋଇପାରେ | ଏହା ଆଖି ବୁନ୍ଦା ଭାବରେ ବ୍ୟବହୃତ ହୁଏ |
ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଆଖି ବେଆରାମ ଲାଗିବା, ଆଖି ଲାଲ ଦେଖାଯିବା, ସ୍ୱାଦ ପରିବର୍ତ୍ତନ ଏବଂ ଅସ୍ପଷ୍ଟ ଦୃଷ୍ଟିଶକ୍ତି ହୋଇପାରେ | ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା ଏବଂ ହୃଦ୍‌ପାତ ହୋଇପାରେ | ଆଜ୍‌ମା, ସଲଫୋନାମାଇଡ ଆଲର୍ଜି ଧୀର ହୃଦସ୍ପନ୍ଦନ ଥିବା ବ୍ୟକ୍ତିଙ୍କଠାରେ ଏହା ବ୍ୟବହାର କରିବାକୁ ସୁପାରିଶ କରାଯାଏ ନାହିଁ।  ଡୋରଜୋଲାମାଇଡ ହେଉଛି ଏକ କାର୍ବୋନିକ ଆନହାଇଡ୍ରେଜ ଇନହିବିଟର ଏବଂ ଟାଇମୋଲଲ ହେଉଛି ଏକ ବିଟା ବ୍ଲକର୍ | ଏହି ଔଷଧ ଆଖିଦ୍ୱାରା ନିର୍ମିତ ଜଳୀୟ ପରିମାଣ ହ୍ରାସ କରି କାର୍ଯ୍ୟକ୍ଷମ ହୁଏ ।